
| —- Patrik "Rusty Nail" Barto 


To najlepšie Zz herného roka 2010 


Herný rok 2010 je za nami a tak ako sa patrí, aj my si 
zhrnieme to najlepšie, čo sa za posledných 12 mesia- 
cov na hernej scéne udialo. 


Napriek tomu, že mnoho skeptikov, ktorí spomínajú na 
„staré dobré časy“ tvrdí, Že hry už nie sú to čo bývali a že 
z hier je už len stále väčší a väčší biznis, tak tento rok 
priniesol veľké množstvo vynikajúcich titulov a to nie len na 
poli tých áčkových, ale aj nezávislých. V podstate na každý 
mesiac v roku vychádzal aspoň jeden veľký titul odnášajúci 
si skvelé hodnotenia. Tak si poďme zhrnúť aspoň niektoré 
z nich. 


Mass Effect 2 


Hneď na začiatku roka sa k nám dostala bez debaty jedna 
z najlepších hier roka a aj keď sa dodnes fanúšikovia há- 
dajú nad tým, či sa stále jedná o RPG a či toto je naozaj 
seguel, aký sme chceli, hre nemožno uprieť obrovský 
úspech u hernej kritiky. Predaje síce mohli byť vyššie, ako 


EA hovorí, no to dôležité sme dostali. Výživný príbeh, ktorý 
pokračuje tam, kde prvý Mass Effect skončil. Commander 
Shepard sa vydáva na samovražednú misiu, kvôli ľuďom 
miznúcim z kolónii bez stopy a musí kvôli tomu zostaviť tím 
tých najlepších, ktorých naša galaxia ponúka. Hra prišla s 
vylepšenými animáciami, dialógmi a predovšetkým výdat- 
nou dávkou koridórovej akcie, pretože to je to, čo milovníci 
Bioware a ich RPG "chcú" (ten sarkazmus mi tu sem-tam 
zablúdi, ospravedlňujem sa). Trochu sa prejavili aj rozhod- 

nutia z prvého dielu a k mnohým ďalším sme sa dostali aj 
tu, no na ich skutočné následky si budeme musieť počkať 
až do záverečnej časti trilógie, sľubujúcej prepísanie hernej 
histórie na konci roku 2011. 


Heavy Rain 


Omikron: The Nomad Soul bola vo svojej dobe tak trochu 
nedocenená hra. A to sa v nej dokonca objavil aj David 
Bowie. Potom prišiel Fahrenheit a aj vďaka lepšej reklam- 
nej kampani si ľudia okolo hlavného mozgu Davida Cagea 
získali veľké uznanie za originálne poňatie herného príbehu 
a mechaník hry. Ale až Heavy Rain, napriek svojej PS3 


exkluzivite, získala úspech, aký si naozaj zaslúžila. Ako 
samostatný film by nemusel sadnúť každému, no keď de- 
tektívnu drámu v podaní štyroch postáv dostávame pod 
ruky my, hráči, tak to naberá na obrátkach. Tí, čo si to prešli 
na YouTube nepochopia aký rozdiel spôsobí to, že dávate 
akcie do pohybu práve vy. A ako ťažko sa potom znášajú 
dôsledky. David Cage je vizionár. Má jasnú predstavu a 
sme radi, že má možnosť ju pretaviť do hotového produktu. 
Tešíme sa na jeho ďalšiu hru, snáď sa jej vyhnú putá exk- 
luzivity. 


Final Fantasy XlII 
Len málo značiek má taký rešpekt hernej komunity, (tej, 


ktorá si nerobí detinsky srandu zo všetkého japonského) 
ako Final Fantasy. Veď kto by to pred 23 rokmi, kedy vyšiel 


prvý diel povedal, že aj po takom čase 
bude k sebe lákať milióny hráčov na 
celom svete. A vskutku, koľko herných 
sérií si môže dovoliť to, že „trinásty diel 
série“ neznie smiešne? Final Fantasy 
je skrátka jeden obrovský fenomén a 
XIII-ka mu rozhodne nerobí hanbu. 
Čakalo sa na ňu síce dlho, no 
nakoniec sme sa znovu dočkali výni- 
močného príbehu v dych berúcom 
spracovaní. Nehovoriac o perfektnom 
súbojovom systéme, ktorý si za- 
chováva taktickosť a zároveň dokáže 
počas súbojov vypumpovať adrenalín 
vo vašich žilách na maximum. Síce si 
hra zlízla trochu nepeknej kritiky za 
dlhý a lineárny úvod, no bolo to voči 
hre tak trochu nefér, čo mi mnohí 
znalci série dajú za pravdu (a mnohí 
nie). Ak ste ešte nemali so sériou tú 
česť, začať týmto nie je vôbec zlý 
nápad. 


God of War III 


Máte radi grécku mytológiu? Máte radi 
násilie? Máte radi epiku? Máte... 
PlayStation 3? Ak ste na všetky otázky 
odpovedali áno, tak ste na 99% hrali 
aj God of War III. Ak nie, tak už tento 
článok nečítate, ale utekáte do ob- 
chodu, alebo len klikáte na nejaký e- 
shop a kupujete to. Finálny diel 
priniesol všetko, čo sľuboval. Zavfše- 
nie ságy o našom milovanom 
Kratosovi sa snáď ani nedalo urobiť 
lepšie. Majestátna hudba v spojení s 
brutálnou akciou a úžasným vizuálom 
zafungovali a všetci kritici aj 
fanúšikovia len krochkali blahom z 
tejto hernej nirvány. 


Red Dead Redemption 
Vraj boli kovboji úplne vyčerpaná 


téma. Vraj toto obdobie neprinesie už 
nič zaujímavé a posledný, kto z nich 


vyťažil niečo naozaj zaujímavé (a pre 
mnohých jediný) bol Sergio Leone. 
Rockstar mnohých prekvapil keď 
oznámil prácu na westernovom RDR. 
Všetci boli zvedaví ako sa im podarí 
preniesť mechaniku GTA do divokého 
západu. Nuž a podarilo sa im to na 
viac než výbornú. Spoločne s Mass 
Effectom 2 sa predbieha o tituly na- 
jlepšej hry roka a nutno podotknúť, že 
vyhráva. Red Dead Redemption 
prináša silný príbeh Johna Marstona v 
spojení s dokonale spracovaným 
prostredím, kde je radosť premávať sa 
na koni a plniť aj tie najmenšie vedľa- 
jšie misie. Westernoví fanúšikovia 
budú slintať od začiatku do konca, os- 
tatní sa budú kráľovsky baviť. 


Black Mirror 2 
Black Mirror, u nás známa najmä ako 


Posel Smrti, si pred siedmymi rokmi 
získal srdcia snáď každého fanúšika 


časti na úrovni Mafie, ba možno aj 
vyššie. A aj keď sa ten dabing nedostal 
na úroveň predchodcu, väčšina ostat- 
ných vecí áno a milovníci temna a de- 
tektívok si znova prišli na svoje. V 
napínavom príbehu sme sa zúfalo 
snažili dopátrať odpovedí na otázky 
položené už v jednotke, no na väčšinu 
si budeme musieť ešte počkať do 
záverečného tretieho dielu. UŽ aby tu 
bol! Našu recenziu hry nájdete TU. 


Alan Wake 


Dlhých päť rokov vývoja novej hry štú- 
dia Remedy, stojacím za úžasným 
Maxom Payneom, sa podpísalo na 
mnohých veciach. Spočiatku malo ísť 
o sandbox hru pre Xbox 360 a PC, no 
postupne sa to začalo meniť na viac 
priamočiarejšiu hru v prospech rozprá- 
vania hororového príbehu známeho 
spisovateľa. Čo však mnoho hráčov 
zabolelo bol fakt, keď po štyroch 


pointaclick adventúr v Česku aj na 
Slovensku. A očividne sa uchytil aj v 
Nemecku, pretože tamojšie štúdio 
Cranberry Production značku odkúpilo 
a nachystalo svoje vlastné pokračo- 
vanie. Mnohí sa obávali, či si hra za- 
chová to najlepšie z jednotky, vrátane 
českého dabingu, ktorý bol v prvej 


rokoch Microsoft oznámil, že hra vyjde 
len na Xbox 360 a PC hráči tak mohli 
na hru zabudnúť. Možno to a možno 
nižšie hodnotenia hry (8/10 je pre 
mnohých zrejme už priemer) zapríčinili 
slabšie predaje a otázny vývoj 
pokračovania, čo je vzhľadom na stále 
nedokončený príbeh veľmi ošemetná 

situácia. Každopádne sme sa dočkali atmosférickej hry s 
mnohými originálnymi hernými elementmi a napriek 
krátkosti sa v žiadnom prípade nedá hovoriť o sklamaní. 


Assassin s Creed 2 - Brotherhood 


Svojim spôsobom vyšli tento rok až dve hry z univerza 
našich milovaných zabijakov. PC verzia druhého dielu ob- 
sahujúca aj DLC a „datadisk“ k dvojke, ktorý vyšiel na Xbox 
360 a PS3, zatiaľ čo PC hráči si budú musieť znovu počkať 
pár mesiacov. Obidve hry priniesli veľké vylepšenia v mno- 
hých aspektoch hry, predovšetkým čo sa týka stereotypu 
prvého dielu. Tento krát sa nám do rúk dostali prepracov- 
anejšie hry nielen čo sa gameplayu samotného týka, ale aj 
príbeh získal veľkú dávku epickosti a odhaľuje boj dvoch 

frakcií, trvajúci stovky rokov v oveľa väčšej škále a sľubuje 
skutočne zaujímavé zakončenie tejto výnimočnej série. Re- 
cenziu AC: Brotherhood nájdete TU. 


Halo: Reach 


Veľká trilógia, sledujúca počínanie Master Chiefa skončila 
a Bungie prišlo s poslednou hrou z Halo univerza (posled- 
nou od nich...). Halo je jedna z tých sérii, ktoré buď zbožňu- 
jete alebo nechápete, čo na tých vesmírnych mariňákoch 
toľko ľudí vidí. Bungie sa so svojim dieťaťom rozlúčilo v 
plnej paráde s doteraz nielen najlepšími predajmi ale pre 
mnohých aj najlepším dielom série. Singleplaver priniesol 
kampaň s dojemným príbehom, kde každý vedel ako to 
skončí, no postupom hry tomu stále viac a viac odmietal 
uveriť až do samotného dojemného záveru. A multiplayer 
je natom podobne ako v predchádzajúcich dieloch. Naozaj 
dôstojné zakončenie, aké si Halo zaslúžilo. 


StarCraft 2 


12 rokov je v hernom priemysle viac než dlhý čas a vidieť 
po takej dobe návrat veľkej značky poteší všetkých hráčov, 
ktorí ju hrajú už nejaký ten piatok. Áno, niektorí sa budú 
sťažovať na to, že veľa zmien za ten čas nenastalo, iní 
zase oslavujú vernosť old-school hrateľnosti. Je jedno na 
akej strane stojíte, isté však je, že Starcraft 2 aspoň trochu 
oživil v poslednom čase príliš pokojné vody stratégií. Ale 
nepočítame samozrejme pro-gaming scénu, kde Starcraft 
za 12 rokov vôbec nezostarol a príchod dvojky bola veľká 


udalosť. Hlavne v Južnej Kórei. Bliz- 
zard skrátka vie, ako si nás získať. 


Z pochopiteľných dôvodov sme sa ne- 
dostali ku všetkým zaujímavým titu- 
lom. Taký Alpha Protocol či nový 
Splinter Cell získali zmiešané hod- 
notenia, Mafia 2 a Gran Turismo 5 tiež 
nepriniesli lavínu desiatkových hod- 
notení, aké od nich mnohí čakali. Stále 
sa ale jedná o kvalitné tituly, ktoré sa 
oplatí zahrať. Herný priemysel 
rozhodne neprejavuje známky spoma- 
lenia, práve naopak, ďalší rok je pre- 
plnený mnohými hrami, ktoré sľubujú 
veľké zážitky a my, hráči, sa máme na 
čo tešiť. O tom si však povieme vinom 
článku. 


Herné novinky za uplynulý mesiac 
Lukáš #Underá? Kollár 


48. týždeň priniesol veľa zaují- 
mavého zo sveta hier, ako aj 
niekoľko recenzií, veľa videí a zopár 
obrázkov, ale odštartovali sme aj 
súťaž o zaujímavé ceny. Máte sa 
naozaj na čo tešiť. 


Prvý pracovný deň začal ako vždy, prí- 
valom noviniek. V skorých ranný hod- 
inách nás zaskočila správa, kde 
spoločnosť Zynga Žaluje gigant Dis- 
ney za porušenie know-how na face- 
bookové hry, zistili sme, že hra Test 
Drive Unlimited 2 príde do Európy o tri 
dni neskôr, ako sa objaví v USA, teda 
11. februára, informovali sme o mo- 
mentálnej predajnosti hier v UK a zistili 
sme, že Gran Turismo 5 zhodil zo 
siene slávy CoD Black Ops, neskôr 
Sony oznámila, že pracuje na holo- 
grafickej technológii, a tento deň za- 
končila správa o vydanom deme pre 
hru Gray Matter. 


Utorok sme neoddychovali, skôr 
naopak, snažili sme sa ako vždy, 
priniesť vám všetko zaujímavé za Up- 
lynulý deň. Ráno sme ukázali, čo 
dokáže Kinect, keď sa spojí s parád- 
nou hrou Super Mario Bros, ukázali 
sme boxart najnovšieho Need For 
Speed s názvom Shift 2: Unleashed, 
no zistili sme aj to, že jeho dátum vy- 
dania sa posunul na druhý štvrťrok 
budúceho roka, ďalej sme priniesli 
správu o tom, že nás čaká oficiálne 
odhalenie nového Tomb Raidera v na- 
jnovšom čísle časopisu GamesMaster, 
podvečer nás prekvapila správa, ako 
vraj v 343 Industries pracujú na re- 
make Halo 1, a hneď nato sme spustili 
našu súťaž, v ktorej môžete získať hru 
Gran Turismo 5, mikinu a tričko s jej 
motívom. Večer sme ešte priniesli tro- 
jicu noviniek, z ktorých prvá prezrádza 
dátum vydania Battlefield: Bad Com- 
pany 2 Vietnam, ktorý nájdeme 18. de- 
cembra na PC, no  konzolisti si 
zastieľajú až 21. decembra, druhá 
potešila nadšencov hry DJ Hero 2, 
pretože ich budú čakať až tri sťaho- 
vateľné balíčky, poslednou novinkou 
sa stala zberateľská adícia Killzone 3, 
ktorá sa dostane do Európy. 


Stred týždňa začal tak, ako utorok 
skončil, takže rovnako zberateľskou 
edíciou, tentoraz pre Deus Ex: Human 
Revolution s názvom Augmented Edi- 

tion, neskôr sme zistili, Že sa niekto v 
Blizzarde opäť nudí a rozdáva bany, 
neskôr šéf Polyphony Digital oznámil, 
že v priebehu decembra môžeme 
očakávať patch pre Gran Turismo 5, 
ktorý do neho pridá, tak veľmi očaká- 
vaný model mechanického poškode- 
nia a hráči sa okrem iného dočkajú aj 
lepšej deštrukcie áut, hneď potom 
sme oznámili veľký patch pre Fable III, 
ktorý vyrieši niekoľko veľkých chýb v 
hre, a nakoniec sme priniesli správu o 
tom, ako a začo vám MS vráti peniaze 
cez systém Xbox Live Rewards. 


ĎE 


b4 


Štvrtok priniesol vyhlásenie od 
vedúceho výroby nového NFS, že sa 
nebudú držať štýlu hier Forza 3 a Gran 
Turismo 5, v ktorých len „zbierate“ pe- 
niaze a za ne si kupujete nové a nové 
vozidlá, ďalšia predstavila zaujímavý 
adventný kalendár od Gameloftu. 
Neskôr dorazila správa o možnom 
pokračovaní Kane 8 Lynch, ktoré by 
bolo už tretie, nasledovalo oznámenie 
o možnosti kúpenia krásnej motorky z 
hry TRON: Evolution, ktorá je v predaji 
za „symbolických“ 55 000 dolárov, a 
poslednou novinkou tohto dňa sa stal 
komentár, podľa ktorého bude Dead 
Space 2 strašidelnejší, ako prvá časť. 


Posledný pracovný deň v týždni 
priniesol hfstku noviniek. Prvá ponúkla 
príbeh, ako šla kópia CoD neoprávne- 
nie na vandrovku, druhá potvrdila, že 
LittleBigPlanet 2 nebude podporovať 
stereoskopickú 3D technológiu, a tre- 

tia rozobrala problémy s meškaním 
Mafia II Special Extended Edition. 
Táto sa nakoniec stala aj poslednou 
novinkou piatku. 


Sobota priniesla napodiv pomerne 
veľké množstvo správ, z ktorých prvá 
poukázal na počet hráčov, ktorí majú 
gold účet na svojom Xbox Live, druhá 
oficiálne predstavila ťahovú stratégiu 
Panzer Corps, ďalšia oznámila, že 
úvodná pieseň z Civilization IV je 
nominovaná na Grammy. Potom ešte 
nasledovala dvojica správ, prvá o tom, 


že v Battlefield: Bad Company 2 Viet- 
nam nájdeme päť pridaných máp, a 
druhá, ktorá porovnala hry Gran Tur- 
ismo 5 a Forzu 3, konkrétne ich 
grafiku. 


Posledný deň v týždni odhalil špekulá- 
ciu, podľa ktorej by sa mohlo demo 
Dead Space 2 objaviť ešte pred 
Vianocami. 


Priniesli sme aj štyri recenzie, prvú na 
mimoriadne očakávanú hru Gran Tur- 
ismo 5, ktorá vyšla na PS8 a získala 
od nás vysoko nadpriemerné hodnote- 
nie, zrecenzovali sme Metal Gear 
Solid: Peace Walker, ktorý si odniesol 
veľmi vysoké hodnotenie, ktoré sa pri- 
bližuje k absolútnej dokonalosti, v po- 
radí tretia recenzia sa pozrela na hru 
Pacln: Nermessova pomsta, ktorá si 
rovnako odniesla vysoké hodnotenie, 
a ešte sme pridali recenziu na Assas- 


sin"s Creed: Brotherhood, ktorý si od 
nás vyslúžil peknú osmičku. 


Ako ste sa mohli dočítať v úvode tohto 
sumáru, tento týždeň sme pridali veľa 
obsahu do galérie. V obrázkovej 
pribudli galérie na SHIFT 2: Un- 
leashed a Pacln: Nermessova pom- 
sta. Videogaléria obišla lepšie a 
priniesla niekoľko zaujímavostí. 
Pozreli sme sa, ako vyzerá Super 
Mario Bros na Kinecte, predstavili sme 
si autá v Need for Speed: Hot Pursuit, 
pozreli sme sa na vôbec prvé game- 
play zábery z NFS Shift 2: Unleashed, 
a porovnali sme Gran Turismo 5 vs. 
Forza 3 po grafickej stránke. 


49. herný týždeň priniesol 
nečakané a prekvapujúce informá- 
cie. Mali sme tu VGA 2010, priniesli 
sme niekoľko článkov, 
obrázkových galérií, no pre- 
dovšetkým kvantum kvalitných 
videí. 


Začneme novinkami, ktorých bolo tak 
akurát, no mali sme tu naozaj veľa 
exkluzívnych správ. Prvá správa 
prezradila, že spoločnosť EA by túžila 
po porážke Call of Duty série, no zatiaľ 
sa im to akosi nedarí. Druhá správa 
potvrdila prezentáciu Prototype 2 na 
VGA 2010, ďalšia ukázala, čo všetko 
si hráči želajú v ďalšom pokračovaní 
Assassins Creed, v poradí štvrtá 
poukázala na tvrdú realitu, ktorej 
musia čeliť tvorcovia Gran Turismo 5, 
pretože ich znova v predajnosti porazil 
Black Ops. Posledná novinka tohto 
dňa upozornila na DLC pre Need for 
Speed: Hot Pursuit, ktorý do hry pridá 
tri parádne vozidlá. 


Utorok sme odštartovali zaujímavú 
súťaž o ešte zaujímavejšie ceny s 
tematikou hry WoW: Cataclysm, 


neskôr sme informovali o zdržaní PC 
verzie hry Tron: Evolution, ktorá príde 
17. decembra 2010, a potom nasle- 
dovala dvojica správ, z ktorej prvá in- 
formovala, že Gray Matter tento rok do 
obchodov nedorazí, a druhá 
prezradila, kedy sa objaví premiérový 
trailer z pokračovania Batmana. 


Stredu ráno sme prišli so správou, 
ktorá priniesla so sebou sklamanie 
hráčov, pretože junáci z Blizzardu sa 
jasne vyjadrili, že WarCraft IV nieje za- 
tiaľ súčasťou ich plánu, pretože ne- 
majú k dispozícií potrebné kapacity na 
jeho vývoj, druhá ale potešila, pretože 
City Interactive vraj pracuje až na šty- 
roch FPS hrách. V tretej správe sa šéf 
produkcie hry Dead Space 2 vyjadril, 
že tento titul bude určite obsahovať 
MP. 


Štvrtok narukoval s prvou správou, v 
ktorej Blizzard dáva prednosť 
datadiskom, konkrétne ich chce vydá- 
vať častejšie, ako doteraz, druhá 
správa predstavila tajný projekt, no 
teraz už vieme, že sa jednalo o tretie 
pokračovanie Mass Efectu, no a 
posledná novinka tohto dňa pred- 
stavila hru Uncharted 3: Drake“s De- 
ception, ktorá prišla s trailerom, 
boxartom, a medzičasom sme napísali 
aj jej preview. 


Ani sme sa nenazdali, a dorazil piatok, 
ktorý ako prvý prišiel s oznámením 
prvého krabicového datadisku hry 
Gothic 4: Arcania, ktorému dali názov 
Gothic 4: Fall of Setarrif, potom sme 
priniesli zaujímavosť, podľa ktorej sa 
môžu tvorcovia Gran Turismo radovať. 
Predali už totiž viac ako 60 miliónov 
kópií od začiatku tejto série. V 
novinke, ktorú sme priniesli uvidíte 
kompletné štatistiky predajnosti Gran 
Turismo série. Podvečer sme ešte 


uzavreli novými informáciami z hry Re- 
sistance 3. 


Prvý víkendový deň priniesol štvoricu 
správ, z ktorej prvá prezradila dátumy 
a ceny DLC balíka pre Hot Pursuit, 
ktorý do hry pridá niekoľko áut, druhá 
sa tiež týkala DLC, konkrétne pre 
staršiu hru Forza 3, do ktorej za- 
parkuje nových 10 legendárnych vozi- 
diel, tretia zase upozornila na chybu 
zo strany EA, ktorá nedopatrením pri- 
dala na EA Store produkt s názvom 
Mass Effect 3. Posledná novinka 
soboty upozornila na odklad PS3 
verzie hry Final Fantasy XIV. 


V nedeľu nášho času sa uskutočnilo 
VGA 2010, ktoré prinieslo niekoľko 
zdrvujúcich správ. Hneď v skorých 
hodinách sme sa pozreli na úvod tohto 
odovzdávania ocenení, neskôr sme si 
to zosumarizovali a zistili, ktoré hry 
získali prestížne ocenenia, oficiálne 
sme sa pozreli na Mass Effect 3 debut 
trailer, a Microsoft nás zase potešil s 
trailerom na závodnú hru Forza Motor- 
sport 4, okrem ktorého poznáme aj pár 
detailom, vrátane predbežného dá- 
tumu vydania. Na záver nás zaskočila 
správa, podľa ktorej nemáme očaká- 
vať PC verziu DLC pre nový NFS. 


Utorok sme priniesli jednu recenziu a 
jeden preview. Pozreli sme sa na hru 
Chime, ktorá si Z redakcie vyslúžila 
naozaj parádne hodnotenie, no 
priniesli sme aj spomínaný preview, 
ktorý predstavuje znovuzrodenie 
slečny Croftovej. 

Štvrtok sme dodali recenziu na vy- 
darenú hru DJ Hero 2, a posledný pra- 
covný deň sme ešte priniesli preview 
na Uncharted 3. 


Obrázkové galérie nájdete TU, no my 
sa teraz ešte bližšie pozrieme na to, 

aké zaujímavé videá uplynulý týždeň 
priniesol. Mali sme tu trailer, ktorý za- 
ujímavo prezentoval NFS: Hot Pursuit 
- Super Sports Pack, naše gameplay 
video hry Chime, Teaser Trailer na 
Batmana: Arkham City, a na Un- 
charted 3: Drake“s Deception, noav 
nedeľu sme priniesli exkluzivity, V po- 
daní teaserov na hry Elder Scrolls V: 
Skyrim, očakávaný Mass Effect 3, 
nečakanú Forzu Motorsport 4, a titul 
Uncharted 3: Drake“s Deception. 


50. herný týždeň bol štedrý po kval- 
itatívnej, a nie po kvantitatívnej 
stránke, priniesol teda zaujímavé 
novinky a videá. 


Pondelok sme začali, ako sa stáva už 
tradíciou, oznámením predajnosti v 
UK, v ktorej momentálne opäť vedie 
snáď nesmrteľná hra Black Ops, ktorú 
nezlomil ani príchod WoW datadisku, 
neskôr sme napísali, ako si Microsoft 
verí, že ich štvrtá Forza prinesie „na- 
jrealistickejšie závody všetkých čias“. 
Aj v poradí tretia novinka ukázala 


podobné ambície, tentoraz od firmy 
BioWare, ktorej hra Mass Effect 3 
bude vraj dokonalejšia, ako druhá 
časť, no a tento deň sme ukončili hrou 
Resistance 3, ktorá je už dokončená, 
respektíve hrateľná, a už treba vychy- 
tať len chybičky krásy. 


Utorok sme odštartovali údajným 
oznámením novej hry zo série Call of 
Duty s podtitulom Demonic Assassins, 
ktorú má vyrábať mladá firma Sledge- 
hammer games, potom sme poukázali 
na fakt, že sa pripravuje nový engine 
pre Elder Scrolls: Skyrim, neskôr si 
pre nás EA prichystala darček v 
podobe troch nových vozidiel do Need 
For Speed: Hot Pursuit. Večer sa 

uskutočnila nádej na znovuzrodenie 
nekonečnej hry Aliens: Colonial 
Marines, potom nasledovala posledná 
novinka druhého pracovného dňa, 
podľa ktorej bude z hororu InNnSANE 
trilógia. 


Stred týždňa začal dilemou nad 
určením najlepšej hry roka, neskôr 
sme sa premiestnili pri hru Assassin"s 
Creed: Brotherhood, pretože tá sa 
dočká druhého DLC. Aj v ďalšej 
správe sme rozoberali prídavný balík, 
tentoraz ale pre najkrajšie vyzerajúcu 
iPhone hru, Infinity Blade, potom sme 
spoznali dátum vydanie druhého Dead 
Space filmu, opäť sme sa vrátili k 
trilógii InSANE, ktorej vývoj potrvá na- 
jmenej 8 rokov, no a tento deň sme 
ukončili správou, podľa ktorej 
nemáme v Mass Effecte 3 čakať mul- 
tiplayer, pretože pôjde čisto o SP hru. 


Predposledný pracovný deň sme odš- 
tartovali zaujímavou správou, kde sme 
sa dozvedeli, že je vo vývoji hra s Co- 
nanom, thriXXX ukázala, že sa chystá 


preraziť so svojimi porno hrami aj na 
Kinecte, a nasledovala novinka podľa 
ktorej má vraj PS83 verzia hry Mass Ef- 
fect 2 rovnaký engine, ako pripravo- 
vaná trojka. 


Piatok sme dodali systémové požia- 
davky pokračovania úspešnej RPG 
hry Dragon Age 2, ktoré nebudú veľmi 
nízke, no a touto správou sme sa 
pripravili na sobotu, nabitú zaují- 
mavosťami. 


Sobota teda začala zostra hneď od 
skorých ranných hodín, pretože sme 
zistili, Že pokiaľ si teraz predobjednáte 
závodnú hru Shift 2: Unleashed, 
získate niekoľko výhod vrátane troch 


áut, nasledoval ďalší odklad hry Max 
Payne 3, ktorá najnovšie vyjde až v 
roku 2012, tretia správa informovala, 
že pokiaľ si kúpite Bulletstorm, 
dostanete kľúč do bety Gears of War 
3 skôr o týždeň, ako ostatní hráči. 
Štvrtá správa šokovala, pretože Mafia 
2 čaká na odklepnutie úplného zákazu 
predaja v EU, doobeda sme poskytli 
informácie o šialenej obtiažnosti Zak- 
línača 2, ktorá je naozaj unikátna, a 
nakoniec Riccitiello ponúkol recept na 
varenie Wii predajnosti. 


V nedeľu sme neoddychovali, iba o 
dosť zredukovali počet noviniek na 
dve, z ktorých prvá prezrádza, respek- 
tíve priamo ukazuje výsledky 
prieskumu, vďaka ktorému zistíte, čo 
hráči robia na jednotlivých konzolách, 
a zistili sme, že vývoj sexuálnych hier 
na PC s použitím Kinectu (ne)bude 
jednoduchý. 


Čo by to bol týždeň bez článkov? My 
sme ich pripravili hneď niekoľko. Na- 
jskôr sme si zhrnuli víkendovú VGA 
2010 akciu, utorok sme vám dodali 
tipy na tohtoročné vianočné darčeky, 
priniesli sme recenziu na World of 
Warcraft: Cataclysm, v ktorej si hra od 
nás vyslúžila nekompromisné hod- 
notenie, piatok dal recenziu na 
„zábavnú“, nudnú, a graficky úbohú 
hru Flick Sports Fishing, a posledný 
deň v týždni sme zakončili článkom o 
hudobnom skladateľovi menom Jes- 
per Kyd, ktorý skladá hudbu do hier. 


Uplynulý týždeň sme naplnili databázu 
o množstvo videí, a aj pár 
obrázkových galérií. Pridali sme 
screenshoty hry World of Warcraft: 
Cataclysm, a najnovšieho NFS. 


Z videí treba každopádne spomenúť 
Debut Trailer hry Resistance 3, Debut 
Gameplay akcie Uncharted 3: 
Drake“s, a náš gameplay hry World of 
Warcraft: Cataclysm. 


51. herný týždeň sa niesol v 
plytkom režime, ktorý neponúkol 
vďaka sviatkom veľa správ, ale 
zopár sa nám podarilo zachytiť. 


Pondelok sme odštartovali ozná- 
mením DLC pre Black Ops, ktorý pri- 
nesie päť máp, ktorých malé 
špecifikácie nájdete v samotnej 
novinke. Jeho názov bude First Strike, 
a zatiaľ bude k dispozícií len na Xbox 
Live za 1200 MP. 


Druhá správa prvého pracovného dňa 
ukázala, ako bude zrejme vyzerať 
GTA 53, respektíve, akú grafiku by táto 
hra mohla ponúknuť, tretia novinka 
potešila, pretože spoločnosť Take 2 
oznámila, že Mafia 3 je v príprave, no 
nemáme ju čakať v dohľadnej dobe. 

S predposlednou správou tohto dňa 
sme si predstavili vozový park 
závodov Test Drive Unlimited 2, a zis- 
tili sme, že viac áut bude k dispozícií 
prostredníctvom prídavných balíčkov. 
Posledná novinka pondelka ukázala 
predajnosť hier v UK za 530. týždeň. 


Druhý pracovný deň predstavil veľkú 
záplatu hry Gran Turismo 5, ktorá je k 
dispozícií v obrovskej veľkosti 608 
MB, a opravuje, respektíve pridáva 
niekoľko zaujímavostí, neskôr sme sa 
dozvedeli, že Tomb Raider Trilogy 
príde na budúci rok pre PS3, potom 
dorazila správa, ktorá upozorňuje na 
udeľovanie odmien od spoločnosti 
Epic Games, ktorá pridá svojim 


verným hráčom niekoľko vylepšení do 
Gears of War 3. 

Podvečer ponúkol dve novinky, z 
ktorých prvá poukázala na vianočný 
výpredaj na Steame, a s druhou sme 
sa dozvedeli, že hra Mrázik bude puto- 
vať aj na iPhone a iPad. 


Na začiatku stredu týždňa sme 
ukázali, koľko už hra Black Ops zaro- 
bila, o pár hodín neskôr sme zistili, že 
sa môžeme tešiť na hru Splinter Cell 
Trilogy HD, ktorá vyjde na platformu 
PS3, a deň nám potom ešte zavíšila 
žaloba, alebo lepšie povedané 
nezhody medzi spoločnosťami Activi- 
sion a Electronic Arts. 


Boli sme tu pre vás aj vo štvrtok, kedy 
sme priniesli dve novinky z herného 
sveta. V prvej sa vzala nádej na 
znovuzrodenie PC hrania pomocou 
pripravovaného operačného systému 
Windows 8, a v druhej sme sa pozreli 
na TOP 10 hier podľa servera Gama- 
sutra. 


Priniesli sme aj prvé dojmy z hrania 
LittleBigPlanet 2, a otvorili sme kon- 
coročnú MEGA súťaž o bombové 
ceny, z ktorých treba určite spomenúť 
iPad Wi-Fi 32GB, Kinect, PlayStation 
Move, kopec hier, a oblečenia. Viac in- 
formácií o našej MEGA súťaži nájdete 
TU. 


Vytvorili sme  LittleBigPlanet 2 
obrázkovú galériu, a obohatili sme vás 
o množstvo videí, ako Dead Space 2 - 
Christmas Trailer, pozreli sme sa aj na 
hlavné postavy hry Bulletstorm, zaví- 
tali sme do sveta epických bojov v 
LEGO Star Wars III: The Clone Wars, 
priniesli sme exkluzívne video z hrania 
Beta verzie LittleBigPlanet 2, pridali 
sme aj debut trailer pripravovanej FPS 
hry menom Heavy Fire: Black Arms, 
mohli ste vidieť päticu videí so sloven- 
skými titulkami na hry Batman: 
Arkham City, Mass Effect 3, World of 
Warcraft: Cataclysm, Hunted: The 
Demon s Forge, a Crysis 2. 

Jesper Kyd - inovátor hernej hudby 


„Mnoho herných skladateľov väčšinou v inšpirácií siaha po Hollywoode. Ja si myslím, že by sme mali robiť 
niečo iné. Niečo, čo by bolo naše. Nechcem znieť ako ďalší skladateľ filmovej hudby. Chcem znieť ako tvorca 


hudby hernej.“ 


Cesta na začiatok — Ako väčšina 
známych skladateľov, aj Jesper sa 
hudbe venoval už v ranom veku, kedy 
začal hrať na klavír, vďaka čomu 
nadobudol veľkú lásku k hudbe a 
niekoľko rokov navštevoval rôzne 
kurzy pre učenie sa hry na klasickej 
gitare, čítanie nôt, základy klavírnych 
kompozícií, ba dokonca aj zborový 
spev. Mal najlepšie predpoklady na to, 
stať sa vynikajúcim skladateľom fil- 
movej hudby, no namiesto odchodu z 
rodného Dánska do Hollywoodu sa 
vrhol do vôd demo scény. 


Demo scéna bola v 80. rokoch plná 
nadaných programátorov, ktorý sa 
snažili so svojimi výtvormi dostať z 
vtedy populárnych systémov Amiga čo 
to šlo. Jesper, od svojich štrnástich 
rokov tvoriaci hudbu na svojom prvom 
Commodore 64, sa so známou 
skupinou Silents DK podieľal v 
spolupráci s programátormi z Crionics 
na jednom z najznámejších dem, 
Hardwired. Limitovaný štvorzvukovými 
kanálmi v 8-bitovej hlbke dokázal 
stvoriť atmosférický hudobný podklad. 
Práve táto spolupráca sa mu stala 
priam osudovou. 


Po tomto úspechu sa rozhodol demo 
scénu opustiť a vrhnúť sa na profe- 
sionálnu dráhu skladateľa hernej 
hudby a po niekoľkých úspešných pro- 
jektoch sa presťahoval do New Yorku, 
kde si založil svoje vlastné hudobné 
štúdio. Písal sa rok 2000 a z rodného 
Dánska mu prišla ponuka od čerstvo 
založeného, herného štúdia IO Inter- 

active, ktorého majoritnú časť tvorili 
ľudia v minulosti spolupracujúci práve 
na deme Hardwired spolu s Jesperom. 


„Je úplne jedno, ako dobrá je vaša 
hudba. Ak ju niekto použije dvadsať 
krát na zlom mieste, tak nebude znieť 
dobre.“ 


Zmluva s nájomným zabijakom — 
Jesper mal už tou dobou nejaké 
skúsenosti s tvorbou hudby do 
áčkových hier a tie zužitkoval pri 
tvorení hudby pre prvý diel hry o 
chladnokrvnom, nájomnom zabijakovi, 
Hitmanovi, ktorý sa dnes radí medzi 
najrešpektovanejšie herné série. Sia- 
hol po temnej, ambientnej náloži 
úderných rytmov, perfektne vystihu- 
júcej nekompromisne smrtiacu atmos- 
féru prvého dielu. Vďaka veľkému 
úspechu, ktorý Hitman zaznamenal, 
sa okrem väčšieho množstva ponúk 
dostal Jesper aj k tvorbe hudby pre 


nasledujúci diel, kde si už mohol do- 
voliť spoluprácu s veľkým orchestrom, 
čo aj patrične využil a Hitman 2 
priniesol omnoho pompéznejší sound- 
track nahraný orchestrom v Budapešti 
spoločne s maďarským, rádiovým 
zborom. Rôzne nominácie na najlepší 
soundtrack roka na seba nenechali 
dlho čakať a treba dodať, že mnoho 
ich bolo aj premenených na víťazstvo. 


Medzi druhým a tretím dielom je nutné 
spomenúť jeho prácu na hre Freedom 
Fighters, kde Rusmi okupovaný New 
York dokresľuje unikátnym spojením 
elektronickej hudby s epickými 
chorálmi,  evokujúcimi sovietske 


Rusko, za čo si od mesačníka Film 
Score vyslúžil prezývku „Vangelis na 
steroidoch“. Ako jednu zo zaujímavostí 
sám Jesper uvádza, že hudbu skladal 
len nejaký čas po udalostiach z je- 
denásteho septembra a tak nemal na- 
jmenší problém sa pri skladaní vžiť do 
role Američana bojujúceho za slo- 
bodu, čo je na výsledku aj počuť. 


S tretím dielom Hitmana sa vrátil k 
temnej, elektronickej zvukovej palete, 
podobnej prvému dielu, no vďaka ab- 
sencii akýchkoľvek obmedzení sa 
mohol s výsledným produktom pohrať 
oveľa viac a tak pokračoval v mixovaní 
klasickej a elektronickej muziky, čo mu 
prinieslo ďalšie z mnohých ocenení, 
ktoré počas svojej kariéry získal. Tento 
krát išlo o British Academy Video 
Games Awards. V poradí štvrtý a za- 
tiaľ aj posledný diel Hitmana so sebou 
priniesol snáď všetko, čo spájalo pre- 
došlé diely. Opäť temná elektronika, 
hlboké, latinské chorály, bohaté, or- 
chestrálne pasáže sa tu mixujú v 
jedno a vytvárajú niečo úplne nové, 
niečo, čo môžeme nazvať Kydovským 
trademarkom. 


Od zabijaka k zabijakom — Jesper sa 
síce najčastejšie spája práve s Hit- 
manom, ale svoje schopnosti využil do 
dnešného dňa na viac než dvadsať 
ďalších hier. Okrem spolupráci na 
soundtrackoch k známym značkám 
ako Splinter Cell, Gears of War či Un- 
real Tournament a iným kvalitným 
kúskom, sa ďalším z jeho hitov opäť 
stala séria o zabijakoch. O niečo 
agresívnejší Kane 8 Lynch doplnil rov- 
nako agresívnejšou kanonádou tem- 
nej elektroniky, mierne pripomínajúcou 
tretieho Hitmana. V prípade hier As- 
sassin“s Creed sa však jedná o di- 
ametrálne odlišné univerzum, čo si 
vyžadovalo aj patričný prístup ku 
skladaniu muziky. 


Zatiaľ čo prvý diel sa odohráva vo 
Svätej zemi v dobách križiackych 
výprav, druhý sa presúva do rene- 
sančného Talianska. To všetko s 
krátkymi vsuvkami z nášho obdobia. 
Čo znamená, že si obidva diely 
vyžadovali odlišné postupy pri tvorení 


hudby. Jesper si hodenú rukavicu zd- 
vihol zo zeme a pre prvý diel stvoril ce- 
nami ovenčený soundtrack plný 
arabských motívov a hudobných 
nástrojov v spojení s tradičnou elek- 
tronikou a chorálmi. Nie inak tomu 
bolo aj v pokračovaní, kde arabské 
kúzlo nahradil tým renesančným a aby 
to všetko znelo historicky a zároveň aj 
moderne, pridal okrem elektroniky aj 
elektrickú gitaru. Celkovo sa séria 
môže popýšiť bohatým množstvom 
hudobných nástrojov, vyzdvihujúcich 
tak kvalitu hry do výšin, kam sa pozreli 
len tí najlepší. A to aj vďaka tomu, že 
k nahrávaniu mal k dispozícií to na- 
jlepšie z Hollywoodu. 


Čo ďalej? — Jesper, momentálne ži- 
júci v Los Angeles sa o svoje ďalšie 


pôsobenie rozhodne báť nemusí. O 
pokračovaní Hitmana, Assassins 
Creed a Freedom Fighters sa vie už 
teraz a bolo by veľkým prekvapením, 
ak by sa na nich nepodieľal po hudob- 
nej stránke práve on. Navyše s 
každým ďalším soundtrackom sa 
zvyšuje záujem o jeho služby a tak sa 
od neho po tejto stránke máme ešte 
načo tešiť. 


Okrem toho v týchto dňoch pracuje na 
svojom prvom sólovom albume, ktorý 
produkuje spoločne s Jeffom Blenkin- 
soppom, ktorý spolupracoval s Pink 
Floyd, The Who či už vyššie 
spomenutým Vangelisom. Mali by sme 
sa teda tešiť na tradičnú, elektronickú 
nálož v Jesperovom štýle. 

VGA 2010 - zhrnutie celej akcie 


Juraj "Duri" Dolniak 


Prestížna akcia Video Game Awards pokračovala aj tento rok siedmym ročníkom, ktorý mal opäť na starosti 
populárny žurnalista Geoff Keighley. Americká televízia Spike TV, ktorá vlastní videoherný portál GameTrailers, 
tentoraz zvolila za centrum diania losangelské Convention Center (mimochodom tradičné pôsobisko E3). 


Poďme teda spoločne nazrieť, čo sa to vlastne za jeho bránami odohralo... 


Základ VGA 2010 sme si predostreli 
už včera ráno, kedy sme uverejnili 
kompletný zoznam ocenení ako aj 
vyhlásenie hry roka. To právom dostal 
Rockstarovský western Red Dead Re- 
demption, ktorý prekonal súperov v 
zložení Halo: Reach, Call of Duty: 
Black Ops, God of War III a aj ves- 
mírne veľdielo od Bioware, Mass Ef- 
fect 2. Ocenenia takmer nedostali 
svojich majiteľov, nakoľko sa na zači- 
atku strhla dráma, keď moderátor Neil 
Patrick Harris (á la Barney z HIMYM) 
vystrieľal sprievod tanečníkov. No čo, 
pokračovalo sa ďalej a našťastie došlo 
aj k tomu, na čo sme boli zvedaví na- 
jviac — svetové premiéry! 


The Elder Scrolls V: Skyrim 


Bethesda napokon vyšla s farbou von. 
Elder Scrolls V, ktorého existenciu 
pred pár týždňami naznačoval dánsky 
Eurogamer, je oficiálne vo výrobe. 
Nesie podnázov Skyrim a podľa 
všetkého by mal nadväzovať na 
príbeh predošlého Oblivionu, v ktorom 
sme sa vžili do kože tuláka, aby sme 
zachránili provinciu  Cyrodiil v 
obrovskom svete Tamrielu. Do Elder 
Scrolls, jednej z najuznávanejších 
RPG sérií, aké kedy uzreli svetlo 
sveta, sa podľa krátkeho teaseru vra- 
cajú draky, ktoré rozpútajú hotové 
peklo. Výsledok sa dozvieme v mag- 
ický dátum — 11. 11. 2011 — pravde- 
podobne na hlavnú trojicu platforiem 
PC, Xbox 360 a PS3. 


SSX: Deadly Descent 


Jedným z mnohých prekvapení bolo aj 
predstavenie novej SSX hry. Tlačová 
správa, ktorá sa objavila na oficiálnom 
homepage, hovorí o obnove série, 
kedy sa postavíte zoči-voči snehom 
prikrytým horám. Hráči pomaly odhalia 
príbeh tímu, ktorého úlohy neustále 
hraničia so smrťou. Navštívime rôzne 
zľadovatené oblasti, od extrémnych 
Himalájí po tenké ľady v Antarktíde. V 
Deadly Descent proste budeme čeliť 
tým najhorším nástrahám matky 
prírody na všetky dostupné herné zari- 
adenia a neraz sa ocitneme v 
teplotách 50 stupňov pod nulou. BÍLTf, 

nám už snowboardy zamízajú teraz. 


Mass Effect 3 

Shepard sa vracia! Bioware na VGA 
oficiálne oznámili pokračovanie Mass 
Effectu, ktorý však unikol na verejnosť 


už pár hodín pred samotným 
galavečerom. Autorom prišlo pred- 
stavenie tretieho dielu vhod, nakoľko 
predchodca získal ocenenie najlepšej 
Xbox 360 hry roka ako aj RPG roka. A 
o čo pôjde zrejme v poslednom ves- 
mírnom dejstve? Reaperi prenikli na 
Zem a pokiaľ nepríde na pomoc Shep- 
ard, ľudská rasa bude postupne vyh- 
ladená. „Počas prvého dňa padli 2 
milióny ľudí. Ďalších 7 miliónov zomrie 
do konca týždňa,“ opisuje nepríjemnú 
situáciu akýsi mariňák z teaseru za- 
kempovaný v Big Ben. Dohady a 
uniknuté zábery spred niekoľkých dní 
teda boli pravdivé, keďže všetko sedí 
— ako útržky z odstreľovania, tak aj 
hlavné dejisko, Londýn. Ako platformy 
sa ohlásili PC, Xbox 360 a už aj PS3, 
na ktorú túto jar vyjde konverzia druhej 
časti. Mass Effect 3 následne príde na 
Vianoce 2011. 


Uncharted 3: Drake“s Fortune 


Premiéru si na VGA odbil aj predížený 
trailer na tretie dobrodružstvo Nathana 


Drakea. Uncharted 3, ktoré sme vám 
v piatok predstavili v plnej paráde, bol 
hlavným ťahákom firmy Sony, ktorá pri 
tejto príležitosti spresnila taktiež dátum 
vydania. Ten zvolili na 1. november 
2011, čo znamená, že Naughty Dog 


má kopec času na úplné vyladenie 
hry. So singleplayer kampaňou, ktorá 
nás vezme na Arabský polostrov do 
oblasti nekonečnej púšte, by problém 
nemal byť, nakoľko autori sršia orig- 
inálnymi nápadmi. Nič však nepred- 
biehajme a radšej si vkľude pozrime 
avizovaný trailer, v ktorom sa 
dozvieme, za akých okolností sa musí 
Nate so svojím mentorom Sullivanom 
prebrodiť tonami piesku. 


Batman: Arkham City 


V súvislosti s druhou hernou adaptá- 
ciou známej komiksovej postavičky z 
dielní DC Comics, Batmanom, bolo 
množstvo otázok nezodpovedaných. 
Celkovo sme nemali istotu, čo je 
hlavná kampaň zač, pretože prvotné 
informácie len odkryli všetky zámery 
Rocksteady, no bližšie spojitosti nám 


zostali neznáme. Debutový trailer však 
prezradil meno jednej z popredných 
záporných postáv. Predstavujeme 
vám Huga Strangea, šialeného vedca, 


ktorý ako jediný pozná skutočnú Bat- 
manovu identitu. Trailer ukazuje spô- 
sob, ako sa Strange dostáva k 
cenným informáciám okolo B-Mana, 
ktorý ma plné ruky práce s ostatnými 
zlosynmi. „Dobre, ty vieš, že som 
Hugo Strange. Ale ja viem, kto si ty, 
Bruce Wayne...“ 


Forza Motorsport 4 


O poriadne prekvapenie sa postaral 
Microsoft, keď pristúpil k oznámeniu 
štvrtej Forzy O pokračovaní 
úspešného racingu exkluzívne na 
Xbox 360 sme vedeli už dlhšie a to 
konkrétne z tohtoročnej E3, kde sa ob- 
javil trailer predstavujúci plnú podporu 
Kinectu. Vidno, že pozmenil plán, no 
na jazdenie bez akýchkoľvek ovlá- 
dačov sa nezabudlo. Forza Motorsport 
4 ponúkla na VGA pôsobivé CGI di- 
vadlo, ktoré ukončilo reklamou na 
populárny motoristický program Top 
Gear. Dôvod je jasný - MS spojil sily s 
touto silnou značkou a zaistil si tak pre 
svoj titul maximálnu špičku svetového 
motorizmu. Podľa teaseru nižšie sa 
racingu dočkáme už budúcu jeseň — 
vydanie na iné platformy než Xbox 
360 ale nehrozí. 


Prototype 2 


Špekulácie sa potvrdili aj v prípade 
masakru menom Prototype, ktorého 
pokračovanie zostáva v rukách Radi- 
cal Entertainment. V druhom diely 
budeme sledovať príbeh nového 
charakteru, seržanta Jamesa Hellera, 
ktorý nahradí predošlého hrdinu, Alexa 
Mercera. Opäť by sa malo jednať o 
náramne krvavý počin, v ktorom budú 
lietať vzduchom všemožné končatiny 
(bez dôkladnej obhliadky nielen 
ľudskej anatómie sa Prototype neza- 
obíde). Viac vám napovie trailer, ktorý 
na záver prezrádza plánované vy- 
danie — rok 2012. Platformy zatiaľ nie 
sú známe. 


Insane 


Jediný titul, ktorý bol odteasovaný na 
VGA a ktorého sa zároveň dočkáme 
až o tri roky, je Insane — krvák priamo 
od režiséra Hellboya, Guillerma del 
Tora, a autorov gangsterskej série 
Saints Row. To je všetko, čo vieme. 
Trailer nám toho veľa nenapovie, 
nakoľko je sprevádzaný len akýmisi 
šuchotmi, výkrikmi a bielou škvrnou, z 
ktorej sa nakoniec vyformuje názov tit- 
ulu. Na rating 18+ sme pripravený už 
teraz, uvidíme, aké krabičky bude zdo- 
biť, keďže platformy ohlásené neboli. 


V skratke: Predpokladaný príchod 
Kratosa z God of War do nového 
prírastku série Mortal Kombat sa tiež 
naplnil, a tak sa majitelia PS3 verzie 
môžu tešiť na tento exkluzívny bonus. 
Zahliadnuť sme mohli počas VGA aj 
reklamu na Killzone 3 a fanúšikovia 
Resistance sa určite potešili oficiál- 
nemu dátumu vydania tretieho dielu, 
ktorý padol na 6. september. Prezen- 


táciu Resistance 3 doplnili aj prvé 
gameplay zábery. 


Nesmieme ešte zabudnúť na debut 
third person akcie Thor: God of Thun- 
der, ktorá vyjde v treťom štvrťroku 
2011 na PC, Xbox 360 a PS3, a to 
máme zo svetových premiér na včer- 
ajšej hernej akcii všetko. Vianočná at- 
mosféra pre hráčov snáď ani nemohla 
začať krajšou udalosťou, akou VGA 
nepochybne bolo. Preto sa už teraz 
môžeme začať tešiť na ďalší ročník, 
ktorý je viac než istý. Dovtedy nám 
však budú robiť spoločnosť horúce tit- 
uly roka 2011. A že ich vôbec nie je 
málo... 

a 
Daniel "DanKanFan"“ Kaničar 


Little Big Planet 2 


Už to je nejaký ten piatok, čo sme sa stretli s prvou 
časťou tejto originálnej arkády. Vtedy som si o nej do- 
volil napísať priam oslavnú ódu a moje nadšenie 
neopadlo ani po dlhšom čase. Následne nás potešil 
príchod vreckovej verzie pre handheld PSP, ktorý tak- 
tiež na kvalite neutrpel, no a teraz sa nám už v diaľke 
črtá príchod druhej regulárnej časti, ktorá bude 
samozrejme opäť exkluzívne pre konzolu PS3. My však 
už dlhší čas máme beta verziu, no a tak sa teraz teda 
pozrieme na naše prvé dojmy z hry. 


Opäť sa teda stretáme s pleteným SackBoyom, ktorý nám 
však tento krát ponúka ešte o niečo bohatšie menu a vi- 
acero možností, ako sa dobre zabaviť. Na prvý pohľad sa 
toho veľa nezmenilo. Opäť je východzia obrazovka so 
SackBoyom pri PS3 ovládači a ani by som si nevšimol, že 
mám pustenú druhú časť. Toto sa samozrejme môže vo 
finálnej verzii zmeniť. Zatiaľ to je však takto. Kde sú teda 
zmeny? O chvíľu sa ku nim dostaneme. Najskôr sa však 
pozrieme na singleplayer. 


Ten pravdepodobne prešiel zmenami najmenej. Tých zopár 
levelov, ktoré som mal k dispozícii, je síce zábavných a 
prinášajú aj isté nové prvky v podobe ovládania rôznych 
minihier, mierne vylepšenej grafiky a aj ovládania, avšak 
nie je to nič zásadné. Kvalita singleplayeru tak bude v 
prvom rade závisieť na level dizajne. O ten sa však nebo- 
jím. UŽ prvá časť predviedla, že level dizajn a výroba 
zábavných pasáži jednotlivých lokácií dámam a pánom z 
Media Molecule ide veľmi dobre. O tom koniec koncov 
presviedčajú aj priložené lokácie v bete. Opäť sa teda neb- 
udeme nudiť a splní sa vlhký sen každého milovníka arká- 
dových hier, ktorých je v poslednom čase ako šafránu. 
Všade samá FPS, ale keď sa chce človek vyblázniť s arká- 
dovou oddychovkou, tak to aby s lupou pohľadal. 


No nie singleplayerom sa vo svojich tlačových správach 
chvália samotní tvorcovia. Hlavným lákadlom druhej časti 
má byť totiž tvorivá činnosť a multiplayer. Prvá časť bola 
práve týmto prvkom tak originálna a význačná. Preto sa ho 
autori pokúsili ešte rozšíriť a spestriť. Musí sa uznať, že 
túto problematiku naozaj uchopili pevne za pačesy a pre- 
dostierajú nám ultimátny editor vlastných vlhkých snov a 
predstáv. V tejto hre môže byť kreatívny každý, koho neo- 

dradí od výroby svojich levelov trochu krkolomné ovládanie 
editora pomocou PS3 ovládača. Stačí otvoriť editor, a pred 
vami sa predostrie prázdny priestor a more možností. 
Podľa autorov, no a aj podľa prvých výtvorov hráčov, ktorí 
majú ku bete prístup, je vraj tvorba vlastných modifikácií, 
levelov a vlastne čohokoľvek skoro neobmedzená. Musím 
povedať, že niektoré výtvory amatérskych dizajnérov sú 
zábavné a zaujímavé. Dokonca to už teraz prešlo tak 
ďaleko, že vznikol aj mód Wolfenstien, v ktorom si môžete 
zahrať pôvodnú misiu z prvej hry. Je to síce taká nočná 
mora každého epileptika, ale jasne to dokazuje, že 
možnosti editora sú skutočne obrovské. 


oáz 


Celá vlastná tvorba sa odohráva na vašej osobnej 
planétke, ktorá má aj svoj mesiac. Samozrejme, že ju 
môžete zdieľať medzi všetkých hráčov alebo len svojich 
priateľov. K tomu vám dopomôže aj drobná sociálna sieť, 
kde nájdete všetky potrebné informácie o sebe a svojich 
priateľoch. Dopodrobna si však všetky tieto novinky pre- 
berieme až v samotnej recenzii. Zatiaľ vám však môžem 
povedať, že sa máme opäť na čo tešiť. Na svoje si prídu 
vlci samotári, ktorí si chcú zahrať dobrú arkádu, avšak 
hlavné žne budú mať hráči s tvorivým duchom, ktorí sa 
opäť postarajú o dlhé hodiny zábavy aj po prejdení hlavnej 
kampane. Ako to celé bude uvidíme po vydaní hry. Náš 
definitívny verdikt tak padne až v samotnej recenzii. 


..alebo naša obľúbená dobrodružka sa poriadne za- 
špiní. Crystal Dynamics totiž hodlá po úspešnom, no 
zato dosť scestnom diely Guardian of Light, navrátiť 
do herného sveta dobrodružstvá jednoznačne jednej z 
najkrajších herných hrdiniek všetkých čias. Tentoraz 
sa však má jednať o reštart celej série, čomu sa prispô- 
sobil aj samotný názov — dámy a páni, predstavujeme 
znovuzrodenie menom Tomb Raider! 


Od prvého dielu série s Larou Croft v hlavnej úlohe už 
pretieklo veľa vody. Pamätníci ale nikdy nezabudnú na 
magický rok 1996, kedy priviedol na svet Tomb Raider Toby 
Gard v spolupráci so štúdiom Core Design. To sa neskôr 
pretransformovalo na Crystal Dynamics, kde sa dodnes 
kutí každý nový diel. Zlom nastal tento rok, kedy prostred- 
níctvom digitálnej distribúcie vyšla úplne nová tvár Lary, 
pretože autori skúsili zariskovať a hoci padali na tento izo- 
metrický diel zväčša kladné hodnotenia, fanúšikovskej zák- 
ladni veru veľmi nezavoňal. Síce to nemáme oficiálne 
potvrdené, ale najnovší Tomb Raider sa zbaví nevšedného 
pohľadu zhora a hráčov opäť prevedie Lariným príbehom 
zo starého známeho third person. 


Svetová premiéra Tomb Raider prebehne 11. decembra v 
januárovom čísle amerického magazínu Game Informer. 
Síce nás od väčšej porcie informácií delia ešte 4 dni, už 
teraz nám bol zo strany autorov prezradený základný bod 
deja a taktiež hlavná priorita. Budúcoročné dobrodružstvo 
populárnej britskej archeologičky nás zavedie do jej 
mladého veku, keď bola ešte na poli archeológie neskúse- 
nou začiatočníčkou (vidno, že Crystal Dynamics to s tým 
reštartom myslí smrteľne vážne). Lara sa za zatiaľ 
neznámych príčin ocitá na zjavne opustenom ostrove, ktorý 
však časom vydá svoje tajomstvá. Prvý artwork zdobiaci 
obálku Game Informera ukázal hlavnú hrdinku poriadne za- 
špinenú, čím chcú dať tvorcovia najavo, že v Tomb Raider 

Yenaj ÚDerni Dolniiak | 


Znovuzrodenie slečny Croftovej 


bude jedným z našich poslaní prežiť v nehostinných pod- 
mienkach neľútostnej džungle. „Po brutálnej búrke, ktorá 
zničí loď, na ktorej cestovala, je vystrašená mladá žena vy- 
plavená na neznáme pobrežie. Jej jediným cieľom je prežiť, 
no nie je tu sama,“ opisuje základnú myšlienku príbehu 
tlačová správa a pokračuje: „Toto je nový príbeh, ktorý tvorí 
Laru a ktorý ju vezme na cestu definujúcu jej charakter.“ 


Nové pojatie série potvrdzuje aj Darrell Gallagher z Crystal 
Dynamics slovami: „Zabudnite na všetko, čo ste doteraz 
vedeli o Lare Croft.“ Pre niekoho možno tvrdý argument, 
no musíme si počkať na bližšie detaily, či sa autori vybrali 
tým správnym smerom. Tým pádom nás čaká v poradí 
druhé oživenie Lary po spomínanom Guardian of Light. Či 
však bude kladné, to ukáže čas... 


Crystal Dynamics pri tejto príležitosti spustili takisto novú 
tvár oficiálnych stránok, ktoré vábia na nadchádzajúcu pre- 
miéru a ktoré potvrdzujú trojicu platforiem PC, Xbox 360 a 
PS3. Odhadovaný dátum vydania padol na Vianoce 2011, 
všetko sa však dozvieme z preview Game Informera. Čer- 
stvé info samozrejme nájdete aj na našich stránkach. 
Zostaňte naladení! 


Update: Tak nakoniec tu máme prvú várku informácií o čosi 
skôr, nakoľko na fóre NeoGaf jeden z členov zverejnil bo- 
hatý zoznam detailov. Správy mimochodom pochádzajú 
práve zo spomínaného Game Informera. 


Poďme pekne po poriadku. Ako sme sa už dozvedeli z 
prvej oficiálnej správy, príbehom nás prevedie „mladý 
modeľ“ Lary, kedy má len 21 rokov a je nechaná napospas 
osudu. Nezávideniahodnú situáciu hlavnej hrdinky ne- 
zlepšuje ani fakt, že v hre na ňu bude číhať niekoľko brutál- 
nych pascí. Jednou z nich je aj šialenec, ktorý jej dobodá 
hrudník, a ako magazín opisuje situáciu, po smrti jej zavrie 


oči. Ďalšia smrť na Laru číha v mech- 
anizme, ktorý jej privrzne nohu, zatiaľ 
čo druhá nástraha jej rozdrví lebku. 
Podľa správ z Game Informera zmizne 
z hry automatický zameriavací sys- 
tém, pretože ho nahradí manuálny, 
ktorý sa vraj smelo môže rovnať tým z 
predchodcov. Zaujímavosťou novej 
Lary sú aj rôzne tábory rozosiate 
všade po ostrove. Mali by slúžiť ako 
vaša základňa, v ktorej bude možné 
skombinovať niektoré nazbierané 
položky k vytvoreniu nejakého nového 
nástroja. Prostredníctvom tábora sa 
budú dať využiť Larine nazbierané 
zručnosti k upgradu jej nových schop- 
ností. Nutnosťou pre prežitie našej 
postavy bude zbieranie jedla a vody, 
ich nedostatok by mal znižovať en- 
ergiu pri bojoch a lezení po skalách. 
Okrem nepriateľských hliadok 
narazíme počas hry aj na niektorých 
preživších z vraku lode a to hlavne v 
blízkosti pobrežia. Kedy sa pôjdete 
pokochať západom slnka je len na 
vás, keďže autori vraj hráčov nemienia 
obmedzovať lineárnou cestou. 


Na povrch vyplával takisto krátky 
rozhovor so šéfom Crystal Dynamics, 
Darrellom Gallagherom, ktorý 
prezradil: „Myslím, že najväčší rozdiel 
medzi novým dielom a predchodcami 
je v koncepte hry tieňov a svetiel. V 
minulých dieloch došlo k ilúzii voľnosti, 
pretože sme navštevovali rôznorodé 
prostredia. V aktuálnej časti môžete 
doslova ísť smerom, ktorý vidíte a pre- 
sekať si vlastnú cestu k cieľu namiesto 
toho, aby vás navádzali nejaké ukazo- 
vatele.“ 


K téme sa vyjadril aj člen tímu, Noah 
Hughes: „V hre je nielen dôležité 
dodávať Lare citový charakter, ale 
dodať tento pocit aj hráčovi, aby sa mu 


za každú cenu podarilo prežiť. 


Nathan Drake sa vracia! 


Po pondelkovom oznámení 
reinkarnácie Tomb Raider tu máme 
ďalšie exkluzívne potvrdenie a opäť 
z archeologických kruhov. Sony sa 
rozhodla vyrukovať s oficiálnym 
predstavením pokračovania jednej 
zich najlepších značiek súčasnosti, 
ktorá sa naveky uvelebila na pomy- 
selnom tróne PlayStation 3 exk- 
luzivít. Uncharted 3, ktorého 
ohlásenie bolo na spadnutie, 
prichádza! 


Séria Uncharted s charizmatickým 
Nathanom Drakeom v hlavnej úlohe 
už od roku 2007, kedy sa na hernej 
scéne objavil prvý diel s názvom 
Drakes Fortune, sprevádza 
milovníkov dych berúcich dobro- 
družstiev po vzore jeho kolegu z fil- 
movej brandže, Indianovi Jonesovi. 
Logický príbeh s vtipnými odľahču- 
júcimi vsuvkami, uveriteľné postavy a 
krásne tropické lokality so sebou 
následne prinieslo aj pokračovanie 
Among Thieves, ktoré 
bezkonkurenčný dobrodružný zážitok 
jednotky ešte niekoľkokrát znásobilo. 
A tak zostal pre autorov série, štúdio 
Naughty Dog, zvedavý odkaz od 
fanúšikov — bude aj trojka? Dobré 
správy, Sony sa rozhodla kravičku 
naďalej dojiť, takže budúci rok nás 
vezme Nate už na jeho tretí vzrušujúci 
výlet. Tentoraz do Ázie! 


Tretí diel nesie názov Drake"s Decep- 
tion a jeho oficiálne predstavenie pre- 
behlo včera prostredníctvom portálu 
Entertainment Weekly. Síce sme sa 
mali prvé detaily dozvedieť až na 
sobotnom VGA 2010 a teaser trailer 
spoločne s menšou porciou informácií 
mali byť jednými z lákadiel, Sony sa o 


ich novom prírastku poriadne 
rozrozprávala (my nie sme proti :). V 
tlačovej správe sa zmienila aj o 
príbehu. Ten si vezme na mušku 
Nathana spoločne s jeho dlhoročným 
priateľom a mentorom Victorom Sulli- 
vanom, s ktorým sa vydáva na Arab- 
ský polostrov, aby našli záhadnú púšť 
Rub al Khali. Čím sú však bližšie k ro- 
zlúsknutiu tajomstva, tým väčšie hrôzy 
zisťujú. Na útek je ale neskoro a 
Nathan musí čeliť svojim najhlbším 
obavám. 

Autori sa netaja tým, Že sa snažia hre 
opäť navrátiť filmový nádych, ktorý 
sme tak zbožňovali pri predošlých 
častiach. Explozívne dobrodružstvo 
bude podčiarknuté tradičným rozprá- 
vaním á la Naughty Dog, k čomu 
neodmysliteľne patria cut-scény fil- 
movej kvality. Tých bude hra obsaho- 
vať požehnane, nakoľko sa pozrieme 
do zákutí po celom svete. Najhlavne- 
jšou lokalitou však bude Arabský 
polostrov. Pýtate sa, ako prišli autori s 
nápadom zasadiť titul práve na 
slnkom rozpálenú púšť? „Keď sme po 
prvýkrát prišli s myšlienkou o piesku, 
všetky oči sa rozžiarili a povedali: 
Bude to ťažké — pusťme sa do toho!“ 
prezradila hlavná scenáristka, Amy 
Hennig. Spolumajiteľ štúdia, Ewan 
Wells, sa na adresu Uncharted 3 vy- 
jadril: „Sme banda hlupákov. Práve 
sme sa pustili do niečoho, čo bude 
technická a umelecká výzva, ktorá 
nám dovolí sa vtlačiť do histórie ako 
nikdy predtým.“ 


Dôraz sa tentokrát bude klásť hlavne 
na Nateove schopnosti v boji. Užijeme 
si viac bitiek telo na telo s niekoľkými 
protivníkmi naraz, kontextové melee 
útoky a novinku, v ktorej využijeme 
stealth možnosti. Nathan by mal byť 
celkovo obratnejší než doteraz, čím 
chcú tvorcovia docieliť čo najrealistick- 

ejší dojem. Zaujímavosťou je, že Un- 
charted 3 so sebou prinesie precíznu 
fyziku a vizuálne efekty, ktoré budú 
mať dopad na okolité prostredie. V hre 
budú na hlavnú postavu pohotovo 
reagovať činitele ako voda, dym, oheň 
a v neposlednom rade aj všadeprí- 
tomný piesok. Naughty Dog mieni 
doposiaľ známe technológie z prvých 
dvoch dielov povzniesť na novú 
úroveň, nakoľko nás chce vše- 
možnými svetovými lokáciami pre- 
niesť v čo najšpičkovejšom 
spracovaní. To so sebou prináša aj 
plnú podporu 3D vo vysokom ro- 
zlíšení. 


Among Thieves priniesol do Un- 
charted ďalšiu zložku, ktorá sa v sérii 
ihneď udomácnila — multiplayer. Au- 
tori, ktorí sú momentálne plný entuzi- 
azmu, sa posnažia priniesť inovácie aj 
v tejto oblasti. Zapracuje sa aj na ko- 
operatívnej kampani, ktorá spojí akciu 
s dobrodružstvom a hráčom ponúkne 
nové, neprebádané časti Uncharted 
univerza. Podľa slov Wellsa sa multi- 
player stane dôležitou súčasťou ich 
hier, čo potvrdzuje nedávnu hypotézu 
EA. 


Vyčerpali sme zatiaľ všetky dostupné 
informácie o Uncharted 3. Nebojte sa, 
ak sa už teraz neviete dočkať vydania, 
ktoré je mimochodom stanovené 
niekedy na budúci rok, Sony nás de- 
tailmi okolo ich aktuálne najočaká- 
vanejšej exkluzivity na PlayStation 3 
sa celosvetovej premiéry dočká na 
spomínanom VGA 2010, o šesť dní 
neskôr príde ďalšia várka správ vďaka 
Entertainment Weekly. GamesWeb.sk 
hru bude samozrejme tiež podrobne 
monitorovať a preto zostaňte s nami. 


Y 
[ 
O 
> 
H 
1. 
< 


RECENZIA 


Kde sa vzal, tu sa vzal na nádvorí ráno stál. Veľkolepý 
návrat Ezia Auditore, tentokrát však nie da Firenze, ale 
da Roma. 


Minuloročný druhý diel Assassinskej ságy Desmonda 
Milesa, bol prekvapujúco vynikajúcou hrou, teda niežeby 
bola jednotka vyslovene zlá, ale dvojka svojou 
hrateľnosťou, príjemným, hoci klišé sa nevyhýbajúcim, 
príbehom a vyladením herných mechanizmov, svojho 
staršieho brata úplne prevalcovala. A ja sa bez škrupulí 
priznám, že u mňa prevalcovala úplne všetko a bezpečne 
sa stala mojou pomyselnou hrou roka. O to viac som sa 
tešil na AC Brotherhood, no zároveň o to viac som mal 
strach ako napokon tento datadisk - nedatadisk dopadne. 
Predsa len Ubisoft všade hypoval predovšetkým multi- 
player, čo zasa nie je zrovna šálka kávy z ktorej by sa mi 
vzrušením ježili chlpy v ušiach. Našťastie všetci, ktorí mali 
obavy z odfláknutého singleplayeru si môžu, spolu so 
mnou, poriadne vydýchnuť. Ubisoft nás v štichu nenechal 
a čo bolo dobré vAC 2, je v Brotherhoode ešte lepšie. 


Brotherhood začína tam, kde druhý diel skončil, takže ak 
ste druhý diel nehrali už aj si ho bežte zohnať a poriadne 
ho dohrať. Inak bude pre vás úvod hry len málo pocho- 
piteľný. Zároveň si treba zapamätať, že ak raz prizabijete 
pápeža tak neváhajte a dorazte ho, predížená ruka božia 
totiž, v opojení zo zemských radostí, nie je až tak svätá 
akoby sa to z historických cirkevných kníh mohlo zdať. Celý 
príbeh sa opäť bude točiť okolo pomste rodu Borgiovcov, 
ktorej členovia vás hneď v úvode opäť raz presvedčia o 
tom, že arogancia a dobyvačnosť je im daná do vienka v 
každej generácii. Hlavným antagonistom však tentoraz 
nebude jeho excelencia Rodrigo, ale jeho ľavoboček Ce- 
sare, ktorý však za ocinkom v ničom nezaostáva a na stup- 
nici empatie je niekde medzi Pol Potom a Hitlerom. 


Narovinu však treba povedať, že príbeh nie je zrovna 
ťahúňom hry. Netreba sa síce báť, že by vás nebavil, alebo 
ste si ho dostatočne neužili, ale scenár je typické béčko, 
so všetkým čo k nemu patrí, takže sa pripravte na správnu 
dávku klišé, pátosu a hrdinsky odhodlaných hlášok, ktoré 
keby pred vami niekto povie v reálnom živote, okamžite 
zisťujete z ktorého ústavu práve vyšiel. Hlavným ne- 
dostatkom, čo sa deja týka, je ale niečo iné. Akási 

nekonzistentnosť, tá je síce v sandboxoch bežná, ale v 
Brotherhoode je to troška o niečom inom. Ubisoft nechal 
na hre pracovať množstvo ľudí a mnoho z nich tvorilo v tí- 
moch nezávislých od ostatných, čo sa prejaví tak, že jed- 
notlivé časti príbehu na seba nadväzujú tak nejak 
kostrbato. Hlavne zo začiatku máte často pocit, že neviete 
prečo sa deje práve to čo sledujete na obrazovke. A ste v 
tom nevinne, autori totiž evidentne pri skladaní levelov 
niektoré veci nedomysleli. Príkladom buď napríklad misia 
kedy idete s Machiavellim zachrániť posla, ktorého zajala 
stráž. Keď ho oslobodíte stojíte vedľa Machiavelliho, milý 
posol sa však rozhodne utiecť a vy ho máte chytiť, čo vám 
trvá asi tak 8 sekúnd a za najbližším stípom je posol s 
dôležitým listom váš. Logicky vás teda napadne vrátiť sa k 
Machiavellimu a list mu dať, vrátite sa teda za stíp, kde ste 
predtým stáli a čuduj sa svete milý Nicollo tam nie je a 
výkričník, ktorý ozačuje ďaľšiu spomienku, teda Machiavel- 
liho výskyt sa posunul o pekných pár kilometrov ďalej. Ako 
to milý Machiavelli za tých cca 7 sekúnd stihol prejsť je mi 
záhadou. Nehovoriac už o tom, že keď dorazíte na miesto 
stretnutia, bez akýchkoľvek známok logiky vás napadne 
svorka vlčích ľudí a vy skutočne netušíte prečo, začo a 
kvôli čomu. Ale sú to našťastie len takéto detaily, ktoré, ak 
sa do hry správne "zažeriete" ani nebudete vnímať. DI- 
hodobo je známe, že pieskoviskom, na ktorom tentokrát 
Ezio snová svoje plány je Rím. Oproti predchádzajúcemu 
dielu teda na prvý pohľad komornejšia výprava. Ale to len 
na prvý pohľad. Rím je tak rozsiahly a rôznorodý, že ani 
nebudete vnímať, že ste stále v meste do ktorého vedú 
všetky cesty. Už minulý diel nám dokázal, že Ubisoft grafiku 
vie a my sme sa mohli kochať nádhernou renesančnou Flo- 
renciou, či Benátkami. Inak tomu nie je ani teraz a hoci na 
engine hry už je dosť poznať jeho vek, Rím je vykreslený 
nádherne a niektoré miesta na vás priam dýchnu svoju 
históriu. Pre mňa, je jedným z takýchto miest Koloseum, 
ktoré som nikdy nejak zvlášť neobdivoval, no akonáhle 
som sa doň s Eziom pozrel, ostal som očarený jeho chariz- 
mou. Stáť v jeho strede, hoci len v obyčajnej hre a pozerať 
do jeho hľadiska je nádherné. A to ani nespomínam Pan- 
teón a iné krásy, ktoré Rím svojim návštevníkom ponúka. 
Skutočne sa netreba báť, že by ste sa vo večnom meste 
nudili, alebo vás nudilo. 


Vlastne nuda je slovo, ktoré pri hraní ACB úplne vyškrtnete 


zo slovníka. Čaká na vás totiž taká 
porcia úloh, misií, alebo výziev, že sa 
vám z toho zatočí hlava. UŽ pred- 
chádzajúci diel bol v tomto výnimočný, 
no Brotherhood ho tromfne s prstom v 
nose. Základom sú samozrejme príbe- 
hové misie, už plnenie ich samotných 
vám zaberie cca 14-16 hodín, ale 
vynechať ostatné veci by bol hriech. A 
tieto veci, ktoré som tak nepekne naz- 
val "ostatné" vám zaberú raz taký čas, 
to mi verte. V Ríme máte stále čo 
robiť, ak si chcete oddýchnuť od 
príbehu, môžete napríklad plniť guesty 
od kurtizán, zlodejov atď, opäť 
samozrejme môžete za peniaze 
vraždiť nepohodlných ľudí a mnoho 
iného. Napr. ničiť zbrane, ktoré sa Bor- 
giovci snažia vyrobiť podľa Da Vinciho 
výkresov. Nechýbajú ani pasáže ala 
Prince of Persia, známe z pred- 
chádzajúceho dielu. Tentokrát miesto 
Altairovho brnenia kompletizujete Ro- 
mulovo a vykrádate tak práve jeho 
hrobky. Brotherhood je skutočne kom- 
plexná a obrovská hra a na vypiso- 
vanie všetkého by mi jedna recenzia 
určite nestačila. 


Dôležitou novinkou, ktorá vlastne dala 
celej hre meno je však bratstvo, alebo, 
ak ľúbite ingliš, tak Brotherhood. Ezio 
je síce chlapík všetkými masťami 
mazaný a tvrdosťou stoviek bitiek ko- 
vaný, ale sám toho proti Borgiovcom 
veľa nezmôže. Pár priateľov pri ňom 
síce samozrejme od začiatku stojí, ale 
to je nič. Cestou ako poraziť Bor- 
giovský klan je založiť spolok 
asasínov, ktorý si bude pomáhať a po- 
maly vytláčať rodinu, ktorá terorizuje 
Rím z mesta. Aby ste znížili vplyv tejto 
rodinnej mafie v Ríme, musíte ničiť jej 
nohsledov, alias kapitánov, ktorí zo 
svojej veže spravujú jednotlivé časti 
Ríma. Ak sa vám podarí tohto 
kapitána, zvyčajne silne chráneného 


zabiť a jeho vežu podpáliť a zničiť, 
oslobodíte danú časť od Borgiovcov. 
Navyše si však za každú zničenú vežu 
môžete pribrať do svojho bratstva 
nového asasína. A nebojte sa, nie je to 
len kozmetická vložka do hry. Svojich 
spolubojovníkov skutočne využijete. 
Jednak ich môžete posielať zabíjať po 
celej Európe a druhak sa vám často 
hodia pri bitkách s vojakmi. Kapitáni 
sú totiž postupom času čoraz viac silní 
a čoraz lepšie chránení. Samozrejme 
ostali aj možnosti, najať si na svoju 
ochranu kurtizány, alebo pre pomoc v 
bitke povolať zlodejov, či Žoldnierov. 
Určite viete, že Assassins Creed nie je 
len o Eziovi, hlavnou postavou celej 
ságy je predovšetkým Desmond Miles 
a inak tomu nie je ani v Brotherhoode. 
Dokonca by som povedal, že si za 
Milesa zahráte v ACB viac ako v ostat- 
ných dieloch doteraz. Predovšetkým v 
úvode ma však táto vec dosť hnevala, 
lebo úvod Brotherhoodu je na môj 
vkus až príliš zdíhavý a kým sa sku- 
točne začne niečo diať, mnoho hráčov 
je otrávených. Ďalšou novinkou, ktorú 
si pre vás autori pripravili je akýsi trén- 
ing vašich schopností vo virtuálnom 
Animuse. Prišlo mi to síce trocha 
nasilu vložené, ale niekto sa tým 
možno zabaví. lde o to, že máte v 
časovom limite splniť nejakú úlohu. 
Napríklad zabiť 8 vojakov tak, aby si 
vás nevšimli. Za to dostávate body a 
nové skúsenosti. časové limity na 
získanie zlata sú však doslova 
šibeničné a táto vecička ma skôr frus- 
trovala ako zabávala. 


Frustrujúce sú však aj iné veci. Pre- 
dovšetkým to, že skutočne musíte 
vypnúť logické myslenie, aby ste si 
Brotherhood užili naplno. Ak sa do hry 
ponoríte a nerozmýšľate hra veľa chýb 
nemá. Akonáhle však nad sku- 
točnosťami dejúcimi sa na vašej obra- 


zovke zarozmýšľate, kúzlo Brother- 
hoodu akosi podozrivo vyprchá. Pár 
príkladov za všetko. V úvode pri hre za 
Desmonda beháte po Monteriggioni a 
ak sa dobre rozhliadate všimnete si, 

že autá stoja aj na miestach, kam 
vedú len schody. Neviem, možno to 
Talianom problémy nerobí ale ja mám 
svoj podvozok rád. Zvláštnou vecou 
oplývajú aj už zmienené veže 
"kapitánov" Borgiovcov. Na jej vrchole 
je samozrejme rozhľadňa na jej 
spodku dvere, lenže aby ste sa do 
rozhľadne dostali musíte vyšplhať po 
výklenkoch traverzách, kameňoch atď 
a keď sa už konečne vyškrábete hore 
zistíte, že tam žiadne dvere nie sú. 
Ako sa tam dostávajú vojaci je mi 
potom záhadou. Samozrejme môžu 
loziť ako vy, ale to im potom ich prácu 
veľmi nezávidím. Najviac však logika 
zaškrípala hneď v úvode, kedy opäť 
za Desmonda v súčasnosti hľadáte 
vchod do Eziovej vily v Monterigionni. 
Dverami to nejde takže treba nájsť 
TAJNÝ vchod. Tento tajný vchod teda 
napokon nájdete pod hradbami na 
pláži a je to OBROVSKÁ jaskyňa, 
ktorá je hlboká pár metrov a na jej 
konci je ten tajný vhod, čiže mreža, 
ktorá má hneď vedľa aj mechanizmus 
na jej vytiahnutie. Nuž nemal som 
nikdy nejaké romantické predstavy o 
inteligencii talianskych archeológov, 
ale ak sú na tom takto zle a neobjavia 
niečo takéto ani za 500 rokov potom 
sa nečudujem politickej situácii v Tal- 
iansku. Ale zasa treba toto moje 
hnidopišstvo brať s rezervou, Brother- 
hood prevzal všetko dobré z AC2 ato 
čo nebolo príliš dopilované dopiloval, 
takže žiadne závažné chyby nemá. 
Áno grafika už nie je moderná a lev- 
eldizajn niekedy povážlivo zaškrípe, 
ale inak je to remeselne skvele odve- 
dená práca a keby vychádzajú všetky 
hry takto vyladené, recenzenti by sa 
tetelili blahom. 


Úplne nakoniec som si nechal aj už 


spomínaný multiplayer. Pred tým ako 
som ho pustil som si hovoril, že do hier 

ako Assassins Creed by multiplayer 
dávať nemali, no po jeho zahraní som 
názor zmenil a tvrdím, že pokiaľ tvor- 
covia vymyslia niečo originálne a 
dobré, svoje miesto si to vybojuje. 
Základom online hry sú vraždy, tak 
ako viacmenej všade. Zabiť a ostať 
nezabitý, tak ako prakticky vo 
všetkých podobných hrách s multi- 
playerom. Lenže je tu jeden podstatný 
rozdiel a to v štýle spáchania tohto v 
skutku ohavného činu. Miesto zbe- 
silého behania, skákania a iných 
radovánok typu Modern Warfare, tu 
ide o to ostať čo najviac v anonymite. 
Začleniť sa do davu a zostať nepoz- 
naný. Vašou úlohou je zabiť svoju 
konkrétnu obeť, nie niekoho všobec- 
ného, kto sa vám pripletie do cesty. Od 
začiatku viete po kom idete. Aby ste 
ho našli v dave ľudí máte k dispozícii 
akýsi malý radar, alebo skôr ukazo- 
vateľ vašej vzdialenosti od obete. Ono 
to znie jednoducho, ale skutočnosť je 
iná. Okrem vás a vašich protivníkov je 
mesto plné postáv s umelou inteligen- 
ciou, ktorí vyzerajú rovnako ako vy, 
alebo vaše obete. Často sa tak stane 
to, že síce vidíte, že stojíte tesne pri 
svojej obeti, lenže pred vami stoja 
napríklad traja navlas rovnakí lekári a 
"včuľ" si vyber človeče. Často sa tak 
stane, že pichnete vedľa čo má za 
následok nie len to, že vám vaša obeť 
utečie, ale aj to, že sa prezradíte a 
niekto zozadu bodne vás. To je totiž 
kúzlo celej hry. Ste nielen lovec, ale aj 
lovený. Celé toto vskutku zábavné di- 
vadlo sa odohráva na malých mapách, 
z ktorých mnoho je prebratých z AC2 
takže si zaspomínate aj na Florenciu, 


Forli atď. Samozrejme tak ako v iných 
hrách funguje levelovanie vašej 
postavy a čím vyšší level, tým lepšie 
schopnosti vaša postava má. Musím 
povedať, že som si online zápolenia 
vychutnával a vychutnávať si aj 
naďalej budem. Takže ak sa vám moje 
recenzie nepáčia kľudne si príďte bod- 
núť. 


Zhrnutie je teda jednoduché, hoci ani 
Brotherhoodu sa chyby, predovšetkým 
logické, nevyhli, je to opäť jeden z 
horúcich kandidátov na hru roka. Ne- 
treba sa báť označenia datadisk, táto 
hra ním nie je ani trošička, prinesie 
vám toľko hodín zábavy, o koľkých sa 
mnohým hypovaným "plnohodnotný" 
hrám ani nesníva. Ak vám Ezio prirás- 
tol k srdcu túto hru musíte mať, dôsto- 
jnejšiu rozlúčku si tento asasín veru 
priať nemohol. 


- hodiny a hodiny 
zábavy 

- prakticky bez chýb 

- multiplayer 


Výrobca: Ubisoft Montreal Distribútor: Ubisoft 
Multiplayer: áno Lokalizácia: nie 


- engine už dodýchava 
- pasáže za Desmonda 
Milesa 


- okrem multiplayeru 
prakticky nič nové 

jeden špinavý, krpatý, guľatý nezmysel do súperovej 
brány. O nič viac, takže ak ste nejaký samozvaný in- 
telektuál v nažehlenom oblečku, ktorý po nociach číta 
Kafku a Real Madrid je pre vás názov lacnej voňavky z 
tržnice, zbaľte si svojich pár otrasných svetrov, nez- 
abudlnite tu ani svoje "popolníky" a vypadnite skôr ako 
sem prídu chlapi. Lebo toto je moji zlatí článok o fut- 
bale! 


Neviem, nechce sa mi tu púšťať do debaty o legálnosti 
návykových látok, ale keď čítam o tom či legalizovať, alebo 
nelegalizovať nejakú tú psychotropnú, labužnícku 
pochúťku, vždy sa len smejem a hovorím si, keby tak títo 
ľudia vedeli čo je to skutočná závislosť. Lenže oni to neve- 
dia, nehrávajú hry a už vôbec nie tie športové. My, ktorí tak 
robíme pravidelne, vieme, že oveľa viac ako heroin, oveľa 
intenzívnejšie ako kokain a oveľa jednoduchšie ako mari- 
huana vás do stavu závislého privedie hra s prostým, no 
absolútne výstižným názvom Football Manager. Toho roku 
prosím pekne s číslovkou 2011. 


Ak nepoznáte sériu Football Manager prosím, opustite tieto 
stránky, tu skutočne nenájdete nič o varení, ani čistení 
umývadiel. Táto fenomenálna séria nám rok čo rok prináša 
možnosť aspoň na chvíľku stať sa tým excentrickým 
chlapíkom, čo pri zápase stojí pred lavičkou, hneď vedľa 
trávnika a môže bez akéhokoľvek postihu vynadať aj na- 
jväčšej hviezde futbalového neba - áno dovolí sa vám stať 
sa futbalovým trénerom. Každučký rok si milióny hráčov na 
svete hovoria, že už to nemôže byť lepšie, dokonalejšie a 
Sports Interactive im každý rok otvoria dvere k ďalším 
dosiaľ nepoznaným zákutiam futbalového sveta. Pamätám 
sa keď som sa prvýkrát dostal k tejto sérii, to sa ešte volala 
Championship Manager a mala za názvom len číslovku 2, 
už vtedy som si hovoril, že tá hra je dokonalá. Teraz si s 
úsmevom spomínam, že som si to rok čo rok opakoval a 
hovorím si to aj teraz, keď už sa môžem radiť medzi vet- 
eránov medzi veteránmi čo sa týka tejto série. 


Tento rok som bol skeptickejší, predchádzajúci ročník ma 
síce tiež okamžite chytil, no akonáhle som ho dorecenzoval 
už som sa k nemu nevrátil. Hovoril som si teda, či ma 
vôbec bude mať čím FM2011 prekvapiť, minulý rok sa toho 

pomenilo celkom dosť a tak som čakal či náhodou už tento 
rok nebude tým, ktorého sa všetci boja, pretože už bude 
hra len updatom súpisiek. Nebojte sa, mýlil som sa. 
Akonáhle som hru nainštaloval okolitý svet prestal existo- 
vať. Ono, je to zvláštne čo táto hra dokáže, nevyznačuje 
sa žiadnou excelentnou grafikou, práve naopak. 90% času 
trávite v záplave tabuliek, čísel, slov a hodnotení, ktorým 
okrem vás nikto nerozumie. Zvyšných 9% pozeráte na pár 
pixelov pobehujúcich po zelenom pozadí, no a jedno per- 
cento strávite nadávaním. Na všetko a všetkých! Závislosť 
sa prejaví okamžite, akonáhle prevezmete opraty vášho 
obľúbeného klubu niet návratu, to mi verte, sám som strávil 
Štedrý večer rozmýšľaním ako nahradiť Poljovku, ktorý sa 
v 36 rokoch rozhodol odísť na skusy do Lokerenu a mne 
sa tým pádom rozsypala obrana. 


Ako som už spomenul, netreba sa báť, že by si na vás 
tento rok autori nepripravili dostatočný počet noviniek. Min- 
uloročná revolúcia v 3D zobrazení zápasu sa neskončila. 
Hoci nové zmeny už pre nováčikov nie sú až tak viditeľné. 
Ale zmeny začali už pred zápasom, opäť sa zdokonalila in- 
terakcia s novinármi i vašimi náprotivkami na lavičke ostat- 
ných mužstiev. Tlačovka je oveľa živšia ako po iné roky a 
často sa zvrtne úplne nečakaným smerom a pravdupove- 
diac už sa ani nedivím Weissovi, že počas MS poslal nov- 
inárov, tam kam ich poslal. A to sa stretnutia s novinármi 
ani zďaleka nekončia zápasom. Aj po ňom ešte treba 
poslušne naklusať na tlačovku a s kyslým úsmevom na 
tvári milým novinárom odpovedať prečo to zasa raz 
nevyšlo. 


Vaši "lavičkoví" kolegovia vás tiež nenechávajú na pokoji 
a cítia zvláštnu potrebu vyjadrovať sa ku všetkému čo 
robíte, našťastie keď vás Lacko Pecko z nejakého toho 
Prešova označí za blbca, lebo ste predali toho a toho 
hráča, môžete ho s prepáčením poslať do ehm... no však 
viete kam... Ale títo chlapci nie sú jediní ľudia, ktorí vám 
budú piť krv. Autori totiž do svojej hry začali čoraz viac 
vnášať "ľudský" aspekt, takže v oveľa väčšej miere vás 
teraz čaká interakcia so všetkým čo má ruky, nohy a 
dokáže to otvoriť ústa. V klube vám tak do vašej roboty 
bude fušovať aj ten najposlednejší skaut, tú najlepšiu 
zostavu bude pretláčať aj kondičný tréner a tak ďalej a tak 
ďalej až vám z toho môže prasknúť hlava. Ale nebojte, nie 

je to otravné a úplne v pohode môžete 
všetky tieto reči ignorovať. Koho však 
už ignorovať nemôžete a kto sa 
doteraz v tejto hre neobjavil to sú fut- 
baloví agenti. Áno to sú tie svine, čo 
vám vášho ťažko vypiplaného 17 
ročného chlapca zblbnú tak, že chas- 
ník vidí svoju budúcnosť div, že nie v 
Manchesteri United. 


To však nie je všetko, nielen, že budú 
motať hlavy vašim hviezdičkám a 
hviezdam. Oni na nich ešte chcú aj po- 
riadne zarobiť a najradšej tak, že si 
zoberú tučnú províziu z dohodenia 
zmluvy. A vy plaťte. Dosť, že zaplatíte 
nekresťanské peniaze nemehlu, ktoré 
potrebujete len na to, aby sa vaša 
hviezda zmátožila a cítila aspoň ne- 
jakú konkurenciu, ešte musíte platiť aj 
pijavici, Čo sa tvári strašne dôležito. 
Našťastie to funguje aj tak, že keď 
takémuto "hajzlíkovi" zaplatíte tučne- 
jšiu províziu ako konkurencia dokáže 
svoju ovečku presvedčiť, aby prestúpil 
k vám, hoci mu súperi ponúkajú lepšie 
podmienky. Vlastne presviedčanie je v 
tejto hre vôbec veľmi dôležité. Naprík- 
lad pňi interakcii s vašimi zverencami. 
Komunikáciu s jednotlivými hráčmi 
sice poznáme už dlhšie, no až tento 
rok to SI Games dotiahli do poriad- 
neho konca. Váš rozhovor so samot- 
ným hráčom tak skutočne pripomína 
akýsi dialóg, kde vy vyberáte jed- 
notlivé témy rozhovoru a hráč na ne 
reaguje. Alebo za vami príde sám hráč 
a povie vám čo má na srdci. Pokojne 
sa tak stane, že vás síce hráč na 
prvýkrát neuposlúchne, ale vy ho ešte 
v tom samom rozhovore, či už 
podobrotky, alebo pozlotky 
presvedčíte, že aj tak máte pravdu vy. 


Novinky nájdete aj v tréningovom pro- 
cese av samotnej príprave mužstva. 
Tréning už skutočne môžete prispôso- 
biť jednotlivým hráčom "na telo", alebo 
ich nechať trénovať cvičenia 
vytvoľené samotnými autormi pre 
konkrétne pozície. V novej obrazovke 
akejsi predzápasovej prípravy potom 

vidíte, ako váš tím spolu ladí, kto čo 
nezvláda a kde všade vás tlačí 
topánka. Rovnako tak vidíte, ktorá tak- 
tika z troch možných vám ako ide a 
podobne. Skutočne autori sa aj týmto 
spôsobom snažia pomáhať hráčovi 
mať nad tímom absolútnu kontrolu a 
cítiť, že aj pohyb malým kolieskom 
hýbe celým velkým mechanizmom. 


Čo však potešilo najviac mňa? Jed- 
noznačne dynamické menenia sa 
prestíže súťaže. Ak hráte Premier 
League, alebo Primera División, tejto 
novej featurky si ani nevšimnete, ale 
ak vaše kroky, tak ako moje vedú na- 
jprv do takej Corgoň ligy pocítite ju po- 
riadne, hoci až trocha neskôr. O čo 
ide? Doteraz ste sa mohli napríklad s 
takou Banskou Bystricou aj potrhať, 
vyhrávať Ligu Majstrov aj 3 krát po 
sebe, aj tak ste si nepomohli a na- 
jlepších hráčov sveta ste do Dukly ne- 
dostali. Teraz to je iné, samozrejme 
nečakajte hneď zázraky, z postupu zo 
základnej skupiny LM sa nikto na 
zadok neposadí, ale postupom času a 
po pár sezónach už cítite posun a keď 
vám dá nejaký hráč prednosť naprík- 
lad pred Spartou Praha tak to poteší. 


Aj dokonalé veci ale majú tienisté 
stránky a má ich aj FM 2011, na 
chýbajúce licencie už asi ani nemá 
zmysel sa sťažovať. Tak to bolo a tak 
to bude aj naďalej, našťastie existuje 
megaširoká komunita hráčov, ktorá 
svojou činnosťou zalepí aj tie na- 
jväčšie licenčné prešľapy a vy po inš- 
talácii niekoľkých patchov budete mať 
skutočne reálny futbal. Oveľa viac 
zamrzia iné veci, napríklad opäť 
neskutočne sprasený systém zranení. 
Tento bug sa s hrou ťahá už niekoľko 
rokov, vždy ho SI Games opravujú zá- 
platami a nakoniec je aj tak opäť v 


každom novom dieli. Tentokrát to 
napríklad vyzeralo tak, že sa mi na- 
jlepší hráč zraňoval doslova v 
pravidelných intervaloch a to vôbec 
nebol nejak náchylný na zranenia. 
Rovnako tak iní borci v mančafte, no 
vždy sa zranili práve vtedy, keď sa im 
darilo. Čo ma veľmi, ale skutočne 
veľmi hnevalo je aj vyslovene 
pokazená česká lokalizácia. Hra totiž 
často hlási neskutočné veci. Podarilo 
sa mi rozstrieľať Žilinu 6:0 a hra 
vypísala, že fanúšikovia MŠK sú 
nadšení. Samozrejme išlo o to, že 
niekto prehodil názvy fanúšikovských 
táborov. Takýchto chýb je však viac, 
nehovoriac o tom, že niektoré frázy nie 
sú preložené vôbec. To by som ešte 
ako tak odpustil v betaverzii, ale nie v 
normálnej hre, ktorá sa predáva v ob- 
chodoch. Taktiež sa mi až pričasto stá- 
valo, že padali góly v prvej minúte 
zápasu. Najprv som si nechcel pri- 
pustiť, že by to mohol byť bug, no keď 
sa mi to stalo v 11 zápasoch za sebou 
asi to nebude s kostolným poriadkom. 


Našťastie sú to všetko len chybičky, 
ktoré si normálny hráč v inak skvele 
fungujúcom mechanizme snáď ani 
nevšimne. SI Games, totiž vašu myseľ 
zahltia takým množstvom informácií, 
že nad takýmito prkotinami ani neb- 
udete mať čas rozmýšľať. Hlavne, aby 
sa už doliečila vaša hviezda a vy ste 
ju mohli nasadiť. 


Na záver dodám len toľko, ak chcete 
mať šťastné a veselé sviatky, ak 
chcete pokojne prežiť dovolenku, 
nekupujte si túto hru. Ak tak urobíte 
čaká vás stres, nadávky a urazené 
partnerky. Viem o čom hovorím, ale 
viem ešte jedno, že budúci rok idem 
do toho znova. Som totiž závislý. Lebo 
toto je futbal! 


+ - reálna futbalová atmos- 
féra 


- dokonalá interakcia s celým 
tímom 
- možnosť dať 5:0 Barcelone 


Výrobca: Sports Interactive Distribútor: Comgad 
Multiplayer: nie Lokalizácia: áno (české titulky) 
—.  - Časté bugy 

- obrovský žrút času 
- väčšinou dá Barca 5 
kusov vám 

RECENZIA 


1 


Richard "Gulath“ Bojničan 


Metal Gear Solid: Peace Walker 


Už viackrát som sa v recenziách pre GamesWeb za- 
oberal rozličnými mačkopsami, či dokonca raz aj tor- 
tou ktorú piekli psíček a mačička a dali tam naozaj 
všetko dobré, no výsledok... Nikdy by ma však nena- 
padlo, že budem hrať hru, ktorá bude v sebe obsaho- 
vať prvky Jagged Aliance a Pokémona. A to všetko pod 
taktovkou Hidea Kojimu a samozrejme v obleku Metal 
Gear Solid. Keby to robil ktokoľvek iný, dopadlo by to 
hrozne, ale už tu môžem jednoznačne povedať, že 
Hideo to zvládol na jednotku s hviezdičkou. 


Metal Gear je skvelá herná séria, ktorá obsahuje už 
niekoľko hier na NES, Playstation, PSP a PC. Ja som sa s 
ňou zoznámil práve vďaka PC konverzii v podstate tretieho 
dielu série — Metal Gear Solid. Práve na PC to bolo niečo 
úžasné, čo som vlastne nemal inak šancu hrať na tejto plat- 
forme. Obrovsky ma potešil druhý diel a veľmi zarmútil 
tretí, ktorý sa už bez Playstation 2 hrať nedal. V podstate 
Guns of Patriots bol jedným z dôvodov prečo som sa 
nakoniec rozhodol kúpiť si PS3. Takže môžem povedať, že 
ku celej sérii mám jednoznačne pozitívny vzťah. Na PSP 
som sa stretol už s tromi hrami z MGS série. MGS Acid! 1 
a2aMGS: Portable Ops, ktorá trošku trpela ovládaním, 
ale inak to bola zaujímavá hra. Preto som sa celkom tešil 
na Peace Walkera. Tentokrát bola jeho cesta ku mne trošku 
dlhšia a napriek tomu, že Sony má dobrý zvyk posielať hry 
ešte pred samotnou recenziou, Peace Walker sa ku mne 
dostal až teraz. No ale dosť bolo prázdnych rečí, poďme 
sa pozrieť na hru. 


Peace Walker je plnohodnotným MGS produktom, ktorý sa 
môže smelo zaradiť po bok ostatných hier na veľkom PSX. 
Áno, nie je to ťahový Acid!, je to dokonca lepšie ako Por- 
talbe Ops, je to jednoducho skvelá hra. Ocitneme sa v koži 
Snakea, nie však toho, ktorého poznáme z hier, ale toho 
pôvodného, ktorý dostal neskôr prezývku Big Boss. Píše 
sa rok 1974 a Snake opustil spojené štáty, aby vytvoril svo- 
jich Militaries Sans Fronieres, alias vojaci bez hraníc. Tu 
ho vyhľadá profesor s mladučkou a krásnou študentkou 
(ktorej meno je mimochodom Paz, čiže mier), a poprosí ho 
o pomoc, pretože Kostarika je pomaly obsadzovaná agen- 
tami CIA. Snake najskôr odmieta, ale keď mu profesor 
pustí pásku, ktorá dokazuje, že Boss, teda bývalý Big Boss, 
agentka ktorú mal Snake zabiť, je stále nažive, zaujme ho 

to. Atak sa vydáva do Kostariky, aby zistil, čo sa vlastne 
deje. Celý príbeh je rozprávaný niečím ako animovaným 
comixom, kde sa striedajú obrázky a všetky hlasy sú na- 
hovorené. Občas môžeme aj do tohoto deja niečím zasi- 
ahnuť, či dokonca si zahrať minihru. Príbeh ako taký je 
úplne skvelý aikeď samotné dohranie hry na prvý krát trvá 
asi 20-30 hodín (podľa šikovnosti), celý čas je to silný mo- 
tivátor prečo hru neprestať hrať. 


MGS je 3D hrou, ktorú je teoreticky možné hrať ako 
strieľačku, ale oveľa väčšia zábava je hrať tak, ako to bolo 
zamýšľané, čiže takticko — špionážnu hru. Môžeme sa 
plížiť zákutiami, dávať si pozor aby nás nikto nevidel a 
namiesto zabíjania protivníkov jednoducho omračovať. 
Toto má aj sekundárny dôvod. Ak omráčenému protivníkovi 
priviažeme na opasok balónik, ten ho vynesie hore a vr- 
tuľník ho odvezie do nášho centra. Ale o tom neskôr. 
Zvyčajne je jedna misia zložená z viacerých máp, ktoré sa 
dajú šikovne prejsť väčšinou bez potreby jediného výstrelu. 
Na konci každej z nich dostaneme hodnotenie ako sme si 
viedli. Čím menej krvi, tým lepšie. 


Zatiaľ sa teda bavíme o klasickom MGS. Poďme teraz na 


spomínaný Jagged Alliance. Vojaci, ktorých unesieme sú 
prenesení do vznikajúceho Outer Heaven. Áno, presne 
toho, ktoré Solid Snake zničil v pôvodnom Metal Geare. No 
a práve títo unesení posluhovači sú zapojení do procesu a 
pridelení či už priamo na taktické zásahy, alebo na výskum, 
či zdravotníctvo. Jednoducho vzniká plne funkčná orga- 


nizácia. Tu rozdeľujeme čo sa ako 
ďalšie vyvinie, aké zlepšenia zbraní 
alebo príslušenstva. Tu sa liečia zra- 
není vojaci z iných misií, dokonca 
potrebujeme prideliť pracovníkov aj do 
logistiky a zásobovania, inak nám 
všetci pomrú od hladu. Jednoducho 
veľa vecí na ktoré sme zvyknutí práve 
zo staručkého Jagged Alliance, alebo 
UFO. Skvelé. A MGS: Peace Walker 
sa dá hrať aj online. Je možné si dať 
deatmatch, alebo si zahrať coop celú 
hru, kde sa dajú hrať jednotlivé misie 
v spolupráci s iným hráčom, a súboje 
s bossom dokonca v štyroch. No a tu 
prichádza aj pokémon. Svojich nohsle- 
dov (fakt neviem nájsť vhodné syn- 
onymum pre henchmen) si môžeme s 
ostatnými hráčmi vymieňať a zlepšo- 
vať tak svoj Outer Heaven. Mimo- 
chodom, časom dokážeme postaviť aj 
vlastný Metal Gear... 


Grafické prevedenie hry je vzhľadom 
na možnosti PSP úžasné. Síce sa 
skoro stále pohybujeme v džungliach 
Kostariky, ale čas od času natrafíme 
na drobný detail, ktorý nám predvedie, 
že tvorcovia to s hrou myslia smrteľne 
vážne. Drobnosti ako dúha, alebo po- 
letujúci motýľ jednoducho oživia celé 
prostredie. Rovnako skvelo vyzerajú aj 
akoby ručne, ceruzkou kreslené flash- 
backy do minulosti a už spomínané 
comixové rozprávanie samotného 
príbehu. Jednoducho grafika plne 
využíva PSP a občas ho snáď aj núti 
újsť ďaleko za hranice možností. Po 
zvukovej stránke hre nieje tiež čo 
vytknúť. Všetky dialógy sú na- 
hovorené, hudba nádherne dokresľuje 
prostredie, zvuky zbraní sú tiež skvelé, 
krásne rozlíšime či sa potichu plazíme, 
alebo hlučne utekáme. Dá sa len 
tlieskať tvorcom. 


Posledná vec ktorá môže hru ešte ne- 


jako pokaziť je samotné ovládanie. 
Ako vám však musí byť jasné už zo 
samotného úvodu. Nepokazí. Ovlá- 
danie je tiež dovedené do dokonalosti 
a všetko skvelo sedí v ruke. Jediné čo 
občas zamrzí je kamera, keď ju nejako 
počas zbesilej akcie nedokážeme 
otočiť tak, aby sme videli súpera s 
ktorým sa vlastne bijeme. Toto je jed- 
iná chybička krásy ktorú hra má. 


Ak to mám zhrnúť, nutnosť pre 
fanúšikov, a výborná hra aj pre ľudí, 
ktorí k MGS zatiaľ vôbec nepričuchii. 
Jednoznačne odporúčam. 


PSP 


Výrobca: Kojima Prod. Distribútor: Konami 
Multiplayer: áno Lokalizácia: nie 
sb -vývoj a budovanie .. -kamera 


V 

Pacin: Nermessova pomsta 


V dnešných časoch, kedy na áčkovej hernej scéne pre- 
vládajú rôzne pokračovania zabehnutých sérií, bez 
štipky originality, či s veľkou dávkou zjednodušovania, 
aby sa na hry namotali aj tí najpomalší, je pre 
milovníkov originality, či čistej hrateľnosti s veľkou 
dávkou výzvy dôležitá najmä nezávislá scéna. Tvorcov 
tu neobmedzujú bohatí šéfovia, ktorí o hrách nevedia 
nič okrem toho, že sa na nich dá dobre zarobiť a tak 
majú relatívne voľnú ruku. Aj keď s podstatne 
obmedzenejším rozpočtom. Pri týchto projektoch je 
dôležitá radosť, s akou sa pristupuje k tvorbe a tú v 
konečnom produkte vidieť. A tak je to aj pri hre Pacin 
od českého štúdia Fiolasoft. 


Pacin v sebe skrýva viac, než sa na prvý pohľad zdá. Medzi 
prvými z týchto vecí je kvalitný a pekne spracovaný príbeh 
s prekvapivým zakončením. Hra začína v dedinke Pacinov, 
kde okolo dedka sediaceho na lavičke sedia malí Pacinovia 
a dožadujú sa nejakého príbehu. Chcú počuť ten o 
Luzirovi. Najhrdinskejšom zo všetkých Pacinov. Dedko im 
najprv povie, že je to dlhý a pre deti príliš dramatický 
príbeh, no tie ho prehovoria a ako začína rozprávať, tak sa 
pomaly presúvame v čase k nášmu hlavnému hrdinovi, 
Luzirovi. Červenej guľke s permanentne vystrúhaným ús- 
mevom na tvári, ktorú po zistení, že musí zohnať pílu pre 
sochára, začíname ovládať. Po splnení niekoľkých úloh sa 
ocitáme na konci prológu a zatiaľ čo sa Luzir venuje 
spánku neďaleko dediny, priamo do nej prichádza Diego, 
posluhovač zlého Nermessisa, ktorý sa vyhráža kráľovi 
Dyastimu, že ak neodovzdá celú svoju úrodu, tak unesie 
všetkých Pacinov do temnoty. Kráľ odmieta, pretože bez 
úrody by dedinka neprežila a tak si Diego privoláva na 
pomoc Daemonov, stroje, ktoré zmrazia každého Pacina v 
dedine. Pri ich odvádzaní z dediny zistia, že jeden Pacin 
chýba a tak sa ho vydajú hľadať. Luzir sa zobúdza s tým, 
že videl to, čo sa stalo vo svojom sne a smeruje si to späť 
do dediny. Tam na neho však už čakajú a začnú ho 
naháňať. Po úspešnom úteku končí prológ a pred hráčom 
sa začína rozprestierať ďalších deväť kapitol príbehu a 
skvelej hrateľnosti. 

Začiatok hry sa nesie v silne adventúrnom duchu. V guest- 
logu sa vám zobrazujú vaše úlohy, ktoré zahíňajú chodenie 
na rôzne časti mapy, rozhovory s postavami, získavanie 
predmetov, ich používanie a podobne. Takto to teda vyzerá 
v dedinke Paclnov a neskôr aj niekde inde. Po malých 
obrazovkách sa premávajú Paclnovia sem a tam, čo 
pomáha navodiť pocit živého mestečka. Trochu to 
pripomína aj Pokémona na Game Boy Advance a aj keď o 
anime pravdepodobne nemáte najlepšiu mienku, ako hra 
je to veľmi návyková záležitosť a podobne je to aj v tejto 
hre. AŽ je škoda, že týchto pasáží nie je viac. Hlavnou 
stránkou hry je variácia na Pacmana. Prejdete mnohými 
obrazovkami, v ktorých je pre odomknutie cesty ďalej nutné 
pozbierať všetky modré bodíky na ceste, zatiaľ čo sa 
budete musieť vyhýbať svojim nepriateľom. Tými budú zo 
začiatku najmä už spomínaní Daemoni s mraziacou silou. 
Bola by však nuda, keby to zostalo len pri nich a tak sa 
neskôr stretnete so skákajúcimi snehuliakmi, hadmi, tučni- 
akmi či akýmsi slizom alebo múmiami. Všetci sa od seba 
líšia. Múmie sú pomalé, no zanechávajú za sebou stopy, 
ktoré vás na chvíľu spomalia. Ak to spojíte s rýchlymi 
hadmi, tak to začne byť problém. A podobne je to aj S os- 
tatnými protivníkmi. Vašim protivníkom však môže byť aj 
prostredie, ako napríklad jaskynné levely, kde svieti len 
malé svetlo okolo vás, prípadne svetlušky vyslané vašim 
spoločníkom. Mimochodom, sily nazbierané v jednom leveli 
nemôžete preniesť do ďalšieho, čo sa mi najprv javilo ako 
nevýhoda, no vďaka tomu si ich nebudete zbytočne šetriť 
a užijete si ich účinky. 


Najskôr je vaším jediným spôsobom obrany prostý útek, 
prípadne veci nájdené v rôznych škatuliach, náhodne 
rozmiestnených po leveloch. Obsahujú rôzne štíty, bomby 
a míny vnášajúce do pacmanovskej hrateľnosti krátke 
chvíle klasického Bombermana, rôzne prekážky do cesty 
alebo dva typy čarovných nápojov. Modrý vám po vypití 
vždy pomôže buď zrýchlením alebo silným pulzom schop- 
ným zničiť všetkých nepriateľov okolo vás. Zelený je 
riskantný, môže vám pomôcť ešte viac než modrý, no 

zároveň vám môže aj pekne zavariť 
tým, že vás spomalí. Postupom hry ale 
pre Luzira získate dve kúzla. Tie 
samozrejme nebudete môcť používať 
len tak, ale budete musieť zbierať 
akúsi obdobu many. Prvé kúzlo je v 
podstate vystrelenie malej raketky na 
nepriateľa, čím ho zabijete (respawne 
sa približne o 20-30 sekúnd). Toto 
spotrebuje len jedno políčko many z 
piatich a často vám zachráni krk. 
Druhé kúzlo je pulz, ktorý je síce efek- 
tívnejší a rýchlejší, no vyžaduje až tri 
políčka many a ja sám som ho za celú 
hru nepoužil ani raz. To našťastie nie 
je všetko, cestou za Nermessiom 
stretnete ešte dvoch spoločníkov, 
ochotných vás sprevádzať až k cieľu. 
Jeden z nich má ako kúzlo akýsi blesk 
alebo výboj, ktorý zničí najbližšieho 
nepriateľa a nepotrebuje žiadnu 
manu, len skrátka musíte počkať, kým 
sa nabije. Druhým spoločníkom je 
odborník na mapy. Po krátkom čase 
vám v určitom mieste levelu vykreslí 
šľapaje zrýchľujúce vašu chôdzu. 


Ako oddych od pacmanovských lev- 
elov slúžia záverečné úrovne jed- 
notlivých kapitol. V nich na vás čakajú 
logické minihry a variácie na klasiky 
ako napríklad Sokoban, Pexeso bez 
obrázkov či bludisko, kde musíte so 
svojimi troma spoločníkmi skrz 
spoločnú prácu nájsť východ, ktorý 
blokujú balvany rôznych farieb. Tie sa 
zasunú a odkryjú cestu ďalej po zašli- 
apnutí tlačidla rovnakej farby. Po zošli- 
apnutí sa ale vráti naspäť a tak vám 
chvíľu potrvá, kým cez to dostanete 
všetkých troch. A nesmiem zabudnúť 
ani na súboje s bossmi. Všetky sú ná- 
padité a najmä ťažké. Celkovo 
náročnosť hry je nastavená pomerne 
vysoko a hlavne v istých častiach sa 
budete musieť obrniť istou dávkou tr- 
pezlivosti. Hlavne pritom nezabudnite, 


že za všetko je nejaká odmena. A 
okrem toho, keby ste logické časti hry 
prešli za päť minút, tak by to nebola 
zábava. Našťastie je tu aj možnosť 
nastavenia obtiažností, čiže pokiaľ 
vám príde hra príliš ťažká, je tu 
jednoduché riešenie. Nastavenie mení 
najmä počet vašich životov. Čím 
ťažšie nastavenie, tým menej 
možných úmrtí na level. 


Hra poteší aj peknou, rozprávkovou 
grafikou s rozličnými druhmi prostredí 
a rôznymi efektami. Prekvapením je aj 
vydarený český dabing od Perla 
Group dodávajúci atmosfére tú 
správnu rozprávkovosť no miestami aj 
pekne pritvrdí (nie slovníkom, len 
tónom). To všetko podkresľuje aj veľmi 
chytľavý soundtrack. 


Celkovo je hra príjemným prek- 
vapením a poteší každého, kto si rád 
užíva klasickú hrateľnosť v peknej 
grafike a s novými a originálnymi 
prvkami. Hre sa vyhli akékoľvek zá- 
važné chyby a tak môže ísť hodnote- 
nie bez výčitiek vysoko. Získa si vás 
svojím rozprávkovým spracovaním, 
kvalitným príbehom a vynikajúcou 
technickou stránkou. Niekoho môže 
odradiť svojou náročnosťou, no s tro- 
chou vôle (a rozumu) sa dá prejsť 
všetko. Autori do hry vložili aj pár vy- 
darených easter eggov odkazujúcich 
na známe hry či filmy, čím dobro- 
družstvo okorenili aj vkusnou dávkou 
humoru a postarali sa o naozaj vy- 
darený kúsok, ku ktorému sa radi 
niekedy vrátite. 


- príbeh 

- hrateľnosť 
- audiovizuálne spraco- 
vanie 


Výrobca: Fiolasoft Distribútor: Fiolasoft 
Multiplayer: nie Lokalizácia: áno (česky) 


- náročnosť 
- menšie bugy 

RECENZIA 


score 
138,431 


i 
2. 


Chime 


Predstavte si svet, v ktorom čas plynie kľudne a po- 
maly. Ktorý sa skladá z farebných štvorčekov a hudby. 
Svet, ktorý prináša pohodu a oddych. Svet Chime. 


Často sa rozpráva, že menej je niekedy aj viac, alebo, že 
dobrého je vždy málo. Občas to platí aj pri hrách. Netreba 
mať vždy obrovské multimediálne zážitky preplnené efek- 
tami, grafikou, hudbou, zvukmi s príbehom od samotneho 
Shakespeara. Občas stačí niečo veľmi, veľmi jednoduché. 
Ako napríklad útvary zložené zo štvorčekov pomaly kle- 
sajúce zhora a vytvárajúce línie. Áno Tetris. Nuž a Chime 
je ukážkou práve takejto jednoduchej hry. Poďme si teda o 
nej povedať viac. 


Princípom hry, je vypíňať hernú plochu. Presnejšie, máme 
na obrazovke štvorčekovú sieť, v každom leveli iného 
tvaru. Do tejto siete vkladáme postupne rozličné útvary. 
Samozrejme sú zložené zo štvorčekov rovnakej veľkosti 
ako tie z ktorých je zložená plocha. Svojim spôsobom niečo 
ako Tetris. Akurát, že tu nič nepadá, jednoducho si ich uk- 
ladáme my sami, tam kam sa nám to hodí. A keď zaplníme 
nejakú časť tak, že vytvoríme plný obížnik, začne sa 
vypíňať jednoliatou farbou. Deje sa tak postupne, čiže 
chvíľku to trvá. Ak sa nám podarí obdížnik ešte zväčšiť pri- 
daním ďalších kociek, vypíňanie začne znova. Cez plochu 
pravidelne prechádza zvislá čiara. Keď tá prejde cez kom- 
pletne vyfarbený obdížnik, odstráni ho tým z hernej plochy. 
Časť plochy, ktorá bola pokrytá obdížnikom zostane v 
zmenenej farbe, ale zase na ňu možno pokladať útvary a 
vyrábať nové obdížničky. Cieľom hry je pokryť kompletne 
celú plochu. 


To by bol celý princíp hry. Niečo ako kríženec Tetrisu s Lu- 
mines. Tvorcovia však zachádzajú s hrou ešte o niečo ďalej 
a pridávajú ešte jeden prvok. Hudbu. Každý level má svoju 
nosnú melódiu. Zo začiatku veľmi jednoduchú, ale ako sa 
nám postupne plocha vypíňa objektami, hudba rastie. 
Pribúdajú nástroje, zvuky, a s vyplňovaním plochy sa 
hudba takisto rozvíja. Jednoducho to čo 
hráme a čo vidíme na ploche súčasne ko- 
rešponduje s tým čo počujeme. Svojim 
spôsobom to je podobné Lumines, ale... 
Je tu jedno obrovské ALE. Na rozdiel od 
Tetrisu a Lumines, ktoré sa obe zaraďujú 

Výrobca: Zoé Mode Distribútor: Steam 
Multiplayer: nie Lokalizácia: nie 


cept 
- hudba 


medzi logické rýchliky je Chime hra z úplne iného súdku. 
Máme tu dokopy 6 herných plôch, na každej 3 herné 
režimy — 3, 6a 9 minút + na každej časovo neobmedzený 
free mode. Žiadne naháňanie sa, žiaden stres, žiadny tlak. 
Kľud, pohoda. Hudba tomu presne zodpovedá. Je pokojná, 
oddychová aj keď v jednom leveli máme skladbu od Or- 
bitalu, aj tá je relaxačná. Jednoducho je úplne jasné do akej 
kategórie hier Chime patrí. Hry, ktoré prinášajú relax, 
ukľudnenie sa po namáhavom dni, alebo po prudkom 
emočnom vykoľajení z neúspechov pri hraní niečoho 
iného. Jednoduchým a hravým spôsobom nás dokáže 
ukľudniť, pretože na nás z obrazovky ako aj Z reproduk- 
torov vysiela svoju pohodu, kľud, relax. 


Keď som Chime išiel skúsiť, bral som to ako experiment na 
pôde jednoduchých indie hier. Možno ma táto jednoduchá 
hračka za smiešnu sumu zaujme, alebo to zase nebude až 
taká strata. Od tej doby čo ju mám je to práve hra, ku ktorej 
sa vraciam, ak si chcem oddýchnuť. A zatiaľ to vždy 
zabralo. 


al coverage 
32% 


PC, Xbox 360 


A relax - 
- jednoduchý kon- 


Richaltd "Gulath“ Bojničan 


i d 


Juraj "Duri" Dôlniak 


Zbystri pozornosť, naša mládež 
hip-hopová! Z dielní FreeStyle 
Games sa rúti do našich mechaník 
pokračovanie úspešného simulá- 
tora DJ-a, ktoré pokračuje v šľapa- 
jach „hrdinskej série“ plnej muziky. 
Koho ešte vlna hudobných hier 
neomrzela (nech dá like! :), môže sa 
tešiť na poriadnu dávku modernej 
hudby, počnúc songami Lady Gaga 
končiac hitmi Davida Guettu. Takže 
oprášiť pulty, ide sa mixovať! 


Na počiatku bola gitara. Mocný to 
nástroj, ktorý sa v rukách leg- 
endárneho Jimiho Hendrixa či Ed- 
dieho Van Halena zmenil v 
nezabudnuteľnú perlu a poznávacie 
znamenie rockového žánru. Harmonix 
a neskôr Neversoft sa chopili 
myšlienky priviesť na hernú scénu 
práve zjednodušenú hru na gitare a 
spraviť gitarového mága z každého, 
čo už ale po kvantách pokračovaní 
stratilo na originalite. A vôbec, preč sú 
časy, keď udávali hudobné trendy 
„ťažké kovy“, dnes si moderná hudba 
v zložení dance, techno a hip-hop po- 
driaďuje jedného fanúšika za druhým. 
Tejto skutočnosti sú si vedomí aj autori 
z menšieho britského štúdia, ktorých 
vzal pod svoje ochranné krídla Activi- 
sion Blizzard a ktorí nám už po druhý 
raz servírujú porciu tej pravej dídže- 
jovskej simulácie. Čo sa však dá 
zmeniť, prípadne vylepšiť na niečom, 
čo už kedysi fungovalo výborne? 
FreeStyle Games má pre vás 
odpoveď. 


Najpodstatnejšou zložkou DJ Hero 2 
je samozrejme mixážny pult, s absen- 
ciou ktorého sa ďaleko nepohnete, 
nakoľko tradičný konzolový gamepad 
hra vonkoncom nepodporuje. Hoci sa 


DJ Hero 2 


od minula pult vôbec nezmenil, na 
mňa, ako doterajšieho ignoranta „párty 
hier“, zapôsobil už pri prvom kontakte. 
Zaujme jemná platňa s logicky 
navrhnutou trojicou základných tlači- 
diel, gombíky na spustenie hudobnej 
eufórie, na prehadzovanie tónov či 
tlačidlo pre zmixovanie určitej pasáže 
sa proste vynímajú na tom správnom 
mieste, kam sa bez problémov počas 
hranej piesne hráč preorientuje. Za 
mixážny pult patrí tvorcom veľké plus, 
keďže k jeho navrhovaniu pristupovali 
naozaj s citom a po nejakých tvrdých 
plastoch niet ani stopy. Chybičku na 
kráse môžu pre niekoho predstavovať 
káble, pretože pult nie je bezdrôtový. 


Princíp hry zostal nezmenený, pointou 
je naďalej triafanie požadovaných 
tónov pre úspešné odohranie tej či 
onej pesničky. K tomu vám dopomôžu 
spomínané jednotlivé tlačidlá na 
mixážnom pulte, ktoré v prostredí 
Xboxu slúžia ako univerzálny ovládač. 
Základné trio, ktoré nájdeme imple- 
mentované rovno na platni, využijeme 
ako na ťukanie po danej „lentilke“, tak 
na samotné mixovanie. Podstatné je 
však triafať aj zvyšné noty, k čomu 
dopomôže posuvné tlačidlo, ktorým 
prepínate medzi práve hranými 
piesňami. Pre čo najvyššie skóre sa 
zíde Euphoria, funkcia, ktorá po krátku 
dobu znásobuje nahraté body. Pre 
tých, čo sa náhodou pomýlia je tu 
voľba vrátenia krátkeho úseku pes- 
ničky a jeho opakované zahranie. 
Novinkou v oblasti gameplayu je 
možnosť v určitých častiach pesničky 
zamixovať, respektíve vpustiť nejaké 
tie tóny podľa vlastných predstáv. Na- 
jsilnejšou stránkou DJ Hero 2 však nie 
je zábavné ovládanie, ale celková at- 
mosféra — počas vášho nikým 


nerušeného vystúpenia. Pre divákov 
ste tu totiž jedine vy, DJ, ktorý je 
povzbudzovaný desiatkami tanečníc, 
všemožnými svetelnými efektmi a 
skvelým repertoárom. Autorom bolo 
jasné, že takto to chodí aj v realite, 
nakoľko nejeden z nich sa v podobnej 
spoločnosti často vyskytuje, a tak 
stvorili priam dokonalý zážitok. 


Navôkol svieti jedna dióda za druhou, 
autentickí fanúšikovia výskajú a fan- 
dia, DJ plynulo reaguje na danú časť 
pesničky, 
ukážkovo. 


, 


proste všetko funguje 


Prostredníctvom kampane, v ktorej 
budujete svoje dídžejské impérium, sa 
dostanete do rôznych svetových 
metropol, v ktorých vymetáte klub za 
klubom. Navštívite napríklad puby v 
Londýne či na lbize a každý z nich 
hráča zaujme osobitým prostredím 
(niekde sa na efektoch šetrí viac, 
niekde menej). Počas Empire módu 
(čo je názov pre kampaň v hre) si pos- 
tupne otvárate a doplňujete začia- 
točný, pomerne chudobný tracklist. 
Výber songov v danom klube na seba 
dosť často nejakým spôsobom nad- 
väzuje, pretože narazíte aj na exk- 
luzívne koncerty s repertoárom 
známeho DJ-a. Cieľom Empire módu 
je nazbierať čo najviac hviezd a pre 
absolútnych sto percent ich je nutné 
získať niečo nad 300. Hviezdy vám na 
konto nabiehajú za zvládnutie daných 

pasáží songu a najvyššou métou je 
zisk 6-tich hviezd. S kampaňou a hrou 
všeobecne súvisí aj výber DJ-a, 
ktorého si zvolíte tesne pred 
spustením mixu. Hoci je k dispozícii 
upravovanie predvolených charak- 
terov, v zozname sa nájdu aj skutoční 
majstri svojho remesla ako napríklad 
David Guetta. Tí čo však kašlú na 
zvučné mená a radšej dávajú na obdiv 
svoje vlastné výtvory, majú možnosť 
vybrať si vlastného Xbox avatara, 
ktorý sa razom stane kráľom mixova- 
nia. Zvolenie avatara za svojho DJ-a 
sprevádza aj vtipný achievement s 
názvom Not all avatars are blue jasne 
odkazujúci na Cameronov veľkofilm. 


Aká by to bola hudobná hra bez hudby 
a ako som už vyšiel načrtol, popri per- 
fektom spracovaní párty sa môžete 
tešiť na pestrý tracklist zložený z 83 
moderných hitov. Najčastejšie narazíte 
na dvojicu zmixovaných piesní, kedy 
je jedna z nich všeobecne známa a 
druhá dotvárajúca akési nemenej za- 
ujímavé pozadie. FreeStyle Games 
prikročilo aj k tomuto aspektu hry 
veľmi opatrne, aby náhodou nezmixo- 
valo dokopy absolútne nepočúvateľné 
skladby. Síce si pri pohľade na takú 
Metallicu spojenú s Kaney West 
možno pomyslíte, že tu niekto miešal 
jablká s hruškami, no aj napriek tomu 
z toho vznikla príjemná a tak správne 
akčná melódia. Samozrejme, Metal- 
lica nie je práve tým najlepším prík- 
ladom tracklistu preplneného najmä 
hip-hopovou a dance tvorbou :) Ďalej 
tu nájdete Lady Gagu, DJ Tiesta, 
2Paca či Prodigy. Soundtrack 
jednoducho ponúka široké spektrum 
interpretov a tým pádom si snáď každý 
nájde svojho obľúbenca. 


Multiplayeroví nadšenci si tiež prídu 
na svoje a to vo vylepšenom móde hry 

viacerých hráčov, v ktorom dostáva DJ 
Hero 2 doslova nový rozmer. Buď si 
vyberiete voľbu, v ktorej sa postavíte 
zoči-voči niektorému z vašich kamará- 
tov, alebo skúsite šťastie proti ho- 
cikomu náhodne pridanému. 
Multiplayer tvorí podstatnú zložku, 
pretože práve v ňom si môžete zmerať 
sily so skutočnými pseudoDJ-mi a 
ukázať svoj skill nazbieraný počas kar- 
iéry a guickplay hier. Na výber sa 
ponúka niekoľko voliteľných typov tzv. 
„DJ battle“, v ktorých sa body zaratú- 
vajú buď postupne po dovfšení 
daného checkpointu v pesničke, alebo 
klasicky vzhľadom na to, ktorý z 
hráčov sa viackrát netrafí do 
správneho tónu. Za úspechy v multi- 
playeri sa vám otvárajú takisto nové 
oslovenia pre váš charakter, DJ-ovia 
či oblečenie. Dôležitým pojmom v MP 
sú tzv. „DJ body (DJP)“, ktoré získa- 
vate za úspešne odohrané songy a 
ktoré vám postupne zvyšujú level. Čím 
ste viac „vyexpený“, tým vyššie sa 
nachádzate v online rebríčku číta- 
júceho zo vcelku vysokého množstva 
hráčov. 


Tak ako Guitar Hero prinieslo do série 
rockové klasiky, tak prináša DJ Hero 2 
do hráčskej spoločnosti nádych ne- 
falšovaného dídžejského zážitku. O 
zábavu má postaranú snáď každá 
veková kategória, nakoľko repertoár je 
veľmi bohatý a na svoje si príde 
naozaj každý. Na záver sa os- 
pravedlňujem za zradu v kruhoch odd- 
aných rockerov, ale DJ Hero 2 je 
proste úžasný! 


Výrobca: FreeStyle Games Distribútor: Activision 
Multiplayer: áno Lokalizácia: nie 
- pestrý výber moderných 
skladieb 
- spracovanie párt: 
- na mieru navrhnutý mixážny 
pult 
- chytľavý multiplayer 


- mixovanie ne- 
musí sadnúť 
každému 


RECENZIA 


Richard "gulath" Bojničan 


World of Warcraft: Cataclysm 


11 miliónov ľudí okupuje servery Blizzardu a platí si za 
to, aby mohlo svoj voľný čas tráviť vo svete Azerothu. 
11 miliónov ľudí sa stretáva za jedinm účelom. A 
všetkých 11 miliónov ľudí postihla kataklyzma. 


Kataklyzma prišla 7. 12. Na Slovensku sa uskutočnii pol- 
nočný predaj, takže fanúšikovia nadšene bežali domov, 
nainštalovali datadisk, spustili WoW a zistili, že kataklyzma 
je tu naozaj. Postihla aj tých čo si Cataclysm kúpili online 
od Blizzardu a nemuseli inštalovať nič. Jednoducho servery 
nezvládli ten obrovský nápor, takže sa síce datadisk aktivo- 
val o polnoci, teda na našom servri o 0:03, ale následne 
bolo treba urobiť log off, čo zvládol každý a potom log on, 
čo už nemohol urobiť nikto. 


OWoW: Cataclysm sa píše hrozne, ale hrozne ťažko. Fak- 
tom je, že všetci fanúšikovia, ktorí to hrajú si už dávno Cat- 
aclysm kúpili, veľká časť z nich už dosiahla aktuálny level 
cap 85 ateraz sa naháňajú v nových podzemiach a čakajú 
na nové, silné predmety. Pre nich je úplne, ale úplne zby- 
točné písať niečo o Cataclysme. Ale našťastie, tento 
datadisk nie je len o novom obsahu pre vysoké levely. 
Takže sa poďme spolu pozrieť, čo prináša pre ľudí, ktorí 
ešte WoW nehrali. 


World of Warcraft: Cataclysm totižto je naozaj kataklyzmou 
celého Azerothu. Svet sa zmenil k nespoznaniu. Mestá sú 
zničené, alebo aspoň poškodené. Celé oblasti sú postih- 
nuté záplavami, alebo naopak oveľa väčším suchom, 
jednoducho všetko je iné. Ono, povedzme si to úprimne. 
WoW je tu už 6 rokov a za ten čas len pribúdali nové loká- 
cie. Starý svet sa však vôbec nemenil. Zostával celý čas 
rovnaký. Za tú dobu to už skoro každého prestalo baviť. 
Všetky nové lokácie boli ďaleko zábavnejšie a „reálnejšie“ 
ako ten starý svet. To je však už úplne preč. 


Azeroth teraz prináša úplne nový herný 
zážitok, a z vlastnej skúsenosti viem 
povedať, že je to dobre. Niekto v Blizarde 
si sadol s ostatnými a povedali si, čo také 

by sa mohlo zlepšiť. Hrať WoW a postupne sa vypracovať 
na level 60, čo je v podstate maximálny level pre starý svet 
je teraz totižto oveľa plynulejšie. Lokácie ako aj guesty sa 
tomu prispôsobili, takže nenastávajú hluché pauzy, kde 
nemáme guest na svojej úrovni žiadny, tie na vyššej 
nemôžeme spraviť a teda sme nútení pobiehať po voľnom 
priestore a zabíjať čo sa dostane pod ruku. Nie. Guesty nás 
krásne povodia po celom svete. Okrem toho sú vždy 
výborne poprepájané, takže dávajú dokopy akýsi príbeh 
pre každú lokáciu zvlášť, často dokonca doplnený o dejovú 
animáciu, ktorá takisto vysvetľuje, čo sme vlastne splním 
jednotlivých drobných úloh dosiahli v celom merítku. Z 
môjho pohľadu sa teda starý svet zmenil úžasne a jednoz- 
načne prináša len samé pozitíva. 


Datadisk priniesol aj dve rasy, pre každú stranu jednu. 
Aliančnú stranu posilňujú lykantropi Worgeni a na stranu 
hordy prichádzajú zelení Goblini. Každá z nových rás má 
tiež svoj príbeh a doporučujem si ho aspoň pozrieť a skúsiť 
prejsť. Keď už nič iné, rozšíri to človeku obzory o svete ako 
takom a o tom čo sa stalo v minulosti. Worgeni sú tiež za- 
ujímaví práve tým, že sú lykantropi, čo im dáva niektoré 
nové možnosti a schopnosti. 


Ak mám hodnotiť datadisk ako celok, je to zatiaľ najlepší 
datadisk pre WoW aký kedy vyšiel. Nepriniesol len obsah 
pre starých hráčov, ale vylepšil pôvodný svet pre 
nováčikov. Preto ak ste sa s fenoménom WoW ešte 
nestretli, teraz je tá správna doba, aby ste si to mohli 
skúsiť. 10 dňový testovací kľúč je zdarma na stránkach 
Blizardu. A ak už náhodou hráte a prípadne ste na servri 
Burning Blade, kľudne sa môžete pridať k nám. Naša 
guilda sa volá Order of the Gray Wing a obsahuje iba 
hráčov hovoriacich slovensky a česky. 


PC 
Výrobca: Blizzard Ent. Distribútor: Activision 
Multiplayer: áno Lokalizácia: nie 
— - MMORPG, takže 
si to nezahráte of- 
fline :) 


“+ - nový obsah pre hráčov s 
vysokým levelom 

- prekopaný starý svet 

- zlepšené levelovanie 

- lepšie reťazové, ba až epické 

guesty 


RECENZIA 


Už od dôb, keď som mal prvé PC som sa divil, ako je 
možné, že vznikajú hry ako Deer Hunter. Veď predsa 
poľovníčiť a hrať sa na počítači je obrovský rozdiel. 
Nuž, ale úspechy tejto hry v predaji hovoria za seba. 
Možno preto vznikajú aj simulátory rybárčenia... 


Milé deti. Pomaly ale isto sa nám blížia vianoce, a isto ne- 
tušíte akým darčekom by ste prekvapili vášho otecka. Nuž, 
máme pre vás jeden skvelý nápad. Pokiaľ otecko rád chytá 
ryby, je tu pre neho úplne ideálny darček. Flick Sports Fish- 
ing. Mini hra na Playstation 3. Že nemáte Playstation? Nuž 
to je už len otázkou Vašej šikovnosti ako odôvodnite mame, 
prečo je práve táto hra taká ideálna pre Otecka. No a my 
sa vám s tým pokúsime pomôcť. Odporúčam skopírovať 
text od nasledujúceho odstavca. 


Vonku je hrozné počasie, človek by ani psa nevyhnal ale 
chlap, lovec, ktorého praveké pudy ženú aby sa postaral o 
svoju rodinu, a hlavne (čo si budeme klamať) o svoj žalú- 
dok, si balí veci. Chystá sa zaobstarať jedlo švihaním 
smiešneho prútu s tenučkým vlascom nad vodou. Nuž aj 
to je spôsob. Chlap sa chystá na ryby. Samozrejme, že 
chladnička je plná a nie je teda žiadna potreba ísť reálne 
do toho nečasu a práve na takéto chvíle je tu FSF (Flick 
Sports Fishing). 


FSF poskytuje jedinečný zážitok z rybárčenia priamo na 
obrazovkách našich televízorov, z pohodlia nášho gauča. 
A oveľa lacnejšie ako reálne chytanie rýb. Netreba kupovať 
rybársky prút, vlasce, naviják, háčiky, oblečenie, čln, stačí 
táto hra a playstation. Poďme sa ale pozrieť bližšie, čo nám 
tento softwarový skvost ponúka. 


Hneď na úvod hra ohromí dvomi možnosťami. Je možné 
ísť na ryby, alebo sa zúčastniť turnaja. Ak si vyberieme ry- 
bačku, dostaneme ponuku niekoľkých (presnejšie 6) vychy- 
taných lokácií na rybačku. Môžeme loviť z brehu, z móla, z 
člnu na oceáne, z člnu v jazere, v horskom jazierku, v rieke 
alebo z člnu v zálive. Po vykonaní tohoto ťažkého rozhod- 
nutia, kde súčasne preukážeme, že sa vieme rozhodovať 
a teda je jasné, že chlap je hlavou rodiny, prichádzame na 
dané miesto a ideme chytať ryby. Samotnému chytaniu 
predchádza skutočne sofistikovaná príprava. Treba zvoliť 
správnu návnadu spomedzi viacerých. Občas až spomedzi 
štyroch rozličných druhov!!! Potom treba správne švihnúť 
prútom, aby naša návnada doletela čo na- 
jďalej od brehu, no a potom už len občas- 
ným pohybom navijáku pohnúť návnadou, 
aby naša obeť v sebe objavila záujem o tú 
ligotavú vec na hladine. 

u.“ 
k. Richard igulath"! Bojničan 


Flick Sports Fishing - PSN 


Akonáhle nám ryba zaberie, treba ju prefíkane pritiahnuť k 
brehu. Musíme byť opatrní, aby nám prílišné pnutie nepre- 
rušilo vlasec, pretože v tom okamihu ryba opúšťa naše ter- 
itoriálne vody, a ide sa chváliť kamoškám so svojim novým 
piercingom. Takže treba rybu pomaly priťahovať, a vždy 
keď začne klásť odpor trochu povoliť. Tu platí trpezlivosť 
ruže prináša, a aj keď ryba nie je ruža a smrdí úplne inak, 
je šanca, že pre lovca bude efekt úplne rovnaký ako pre 
ženu práve spomínaná ruža. Po vytiahnutí ryby z vody ju 
za nás konzola zváži aj zmeria, oznámi nám čo sme chytili, 
no a keďže je to športový rybolov, jednoducho rybu pustíme 
do vody. Okrem tohoto nám hra poskytuje RPG GBuesty kde 
chytáme ryby na požiadavku starého strážcu majáku, ktorý 
má na starosti virtuálne akvárium na ostrove kde lovíme 
ryby. Arrrrrrr. 


Turnaj je ďalším rozšírením možností tejto hry. Po jeho 
potvrdení si môžeme vybrať, či máme doma kamaráta, 
ktorý chce s nami loviť virtuálne ryby, alebo ho nahradí 
CPU. Potom si už len vybrať, či súťažíme o najväčší úlovok 
rozmerovo, alebo hmotnostne a hurá súťažiť. Rozdiel 
medzi turnajom a samotnou rybačkou je v časovom limite. 
Pri turnaji súťažíme na 3 minúty, počas ktorých treba 
jednoducho prekonať súpera. V prípade hry s druhým 
hráčom po uplynutí 3 minút sa pri ovládači vystriedate, ak 
súťažíte proti CPU, Playstation jednoducho vygeneruje 
jeho úspechy a porovná ich s našimi. 


Grafika hry je jednoduchá, ba až primitívna, rovnako ako 
zvuky. Jedná sa o hru z kategórie mini, takže očakávať full 
HD rozlíšenie je samozrejme hlúposť, ale faktom je, že hra 
mohla vyzerať lepšie. Videl som lepšie produkty aj na obra- 
zovke PSP, takže naozaj sa mohol niekto posnažiť. Zvuky 
sú na tom ešte horšie, ale zase, čo chceme počuť pri ry- 
bačke? Veď tam sa chodí oddýchnuť a relaxovať... 


Tak deti, toto už ďalej nekopírujte. Ako vidíte aj takáto hra 
sa dá popísať tak, aby možno zaujala otecka a rozhodol 
sa, že váš vysnívaný Playstation 3 jednoducho pod 
stromčekom bude (a on si večer môže zachytať ryby, keď 
pôjdete spať). Inak samozrejme hru nespúšťajte a venujte 
sa potom tým titulom, ktoré prinášajú reálnu zábavu. Ak ste 
to to tiež nepochopili, hra je hrozná nuda s mizivou grafikou 
a strašnými zvukmi. 


PSs3, PSP, iPad, iPhone 
Výrobca: Freeverse. Distribútor: Freeverse 
Multiplayer: áno Lokalizácia: nie 

-zhry sa dá robiť —.. - nuda 


celkom ľahko - úbohá grafika a 
- hra vyzerá lepšie v preve- 
dení na iPhone ako na 
PS3/PSP Ta. . 


delí! 


sranda 


HARDVVARE 


Hardvérové novinky v decembri 
i EEukáš "Under? Kollár - 


48. týždeň nás naozaj prekvapil a 
okrem tradičných zaujímavostí 
priniesol aj niekoľko exkluzívnych 
správ. 


Pondelňajšie ráno sa nieslo v znamení 
predstavenia hernej série základných 
dosiek od ostrieľanej firmy Gigabyte s 
názvom G1-Killer, ktoré budú slávnos- 
tne predstavené na januárovom CEC, 
a už teraz je známe, že pôjde o pri- 
ameho konkurenta sérii dosiek ako 
Republic of Gamers a XPower od 
Asusu a spoločnosti MSI. Tento deň 
sme ešte priniesli správu od Sony, 
ktorá je presvedčená, že Move tech- 
nológia pracuje presne a bezchybne, 
a mali sme tu aj netradičnú novinku o 
práve vydanej protišmykovej podložke 
od spoločnosti SteelSeries, ktorá sa 
nesie v znamení mimoriadne očaká- 
vanej hry Diablo 3. 


Utorok priniesol o niečo viac hardware 
správ, z ktorých prvá oficiálne 
oznámila Radeon HD 6870 Twin Frozr 
II od firmy MSI, ktorý je vyrábaný z mi- 
moriadne kvalitných komponentov, a 
okrem toho je riešený nereferenčne po 
každom ohľade, o malú chvíľu potom 
dorazila správa o novom nízkopro- 
filovom CPU chladiči od Evercoolu, a 
dopoludnie nám ešte spríjemnila exk- 
luzivita v podaní GeForce GTX 570 
špecifikácií, ktoré sa chtiac-nechtiac 
dostali do sveta vďaka Palitu. Druhý 
pracovný deň zakončila správa o 
peknej predajnosti Nintenda Wii a DS 
v USA. 


Streda priniesla niekoľko zaují- 
mavostí. Ako prvé sme tu ráno mali 
dve novinky, z ktorých prvá predstavila 
poriadne vymakaný PC s obrovskou 
spotrebou, ktorý je určený na 
propagáciu, no v bude v predaji v 
aukcii, a druhá predstavila celú radu 
nových pamätí od spoločnosti Corsair, 
ktorá je známa špičkovou kvalitou. 
Tento deň nám zakončila novinka o 
GeForce GTS 450, ktorú pripravuje 
spoločnosť Sparkle, šetrí energiou, vy- 
dáva menšiu hlučnosť, no vie poskyt- 
núť len referenčné frekvencie. Viac 
nájdete TU. 


Predposledný deň priniesol štyri hard- 


ware novinky, Z toho dve poriadne 
exkluzivity. Hneď prvá ukázala na- 

jnovší rekord brazílskeho teamu, 
ktorému sa podarilo pretaktovať Phe- 
nom II X4 975 z pôvodnej frekvencie 
3,6 GHz, na čarovných 6,944 GHz, 
kedy pracoval stabilne. Podarilo sa im 
ho pretočiť až na "7,134 GHz, no sys- 
tém padal, navyše explodovala 
grafická karta GeForce GTX 580, 
ktorá musela byť nahradená 
Radeonom HD 4890. Hneď potom do- 
razila správa o hernej skrinke od 
Spire, ktorá nevyniká ničím špeciál- 
nym, ale to sa nedá povedať o 
novinke, ktorá prišla neskôr. Viete si 
predstaviť 3D monitor bez potreby 
okuliarov? S týmto nápadom prišiel 
EIZO a dal to najavo v modely DuraV- 
ision FDF2301-3D, ktorý poskytuje 
23“, a rozlíšenie 1920 x 1080. Táto 
technológia je síce dobrá, no dizajn 
monitora je naozaj nepekný, cena 
nebude určite malá a jeho zdvihnutie 
nám nahradí 16 kg ťažkú činku. Štvr- 
tok podvečer nakoniec priniesol ešte 
reprosústavu od Geniusu s oz- 
načením SW-HF“5.1 4500, ktorá 
ponúkne 5.1 kanálový režim, celkový 
výkon 125 W (45W subwoofer, 5 
satelitov po 16 W), a je v čiernom 
prevedení. Poskytuje váhu 9,2 kg, 
nechýba regulácia hlasitosti pre každý 
reproduktor zvlášť, diaľkový ovládač, 
a bude predávaná za odporúčanú 
cenu 89 €. 


Posledný pracovný deň priniesol tri 
správy z hardware sveta, no vo 
všetkých prípadoch išlo o prekvape- 
nie. Najskôr sme tu mali televízor, dvd 
prehrávač aj hernú konzolu PlaySta- 
tion 2 v jednom, v podaní firmy Sony, 
ktorá dala tomuto produktu názov 
Sony BRAVIA KDL-22PX300. Ten 
ponúka rozlíšenie 720p, ale na druhej 
strane poskytne len 22“ obrazovku, 
ktorá nieje veľmi vhodná na pozeranie 
TV a rovnako je čudné, že výrobca 
poskytol hernú konzolu PS2, ktorá je 
už pomaly zapadnutá prachom. Na 
druhej strane je to naozaj zaujímavý 
nápad za mimoriadne výhodnú cenu, 
199 libier. Ani druhá správa sa nedá 
označiť prívlastkom „tuctová“, pretože 
mladá a zaujímavá technológia On- 
Live sa dočkala konkurencie, ktorá je 
naozaj schopná a funguje prakticky 
rovnako ako Onlive, viac nájdete TU. 
Posledná hardware správa tohto dňa 
nám ukázala netradične chladenú na- 


jrýchlejšiu grafickú kartu sveta, 
GeForce GTX 580, ktorá je chladená 
špeciálnou kvapalinou, ktorá je uza- 
vretá v obvode spolu s integrovaným 
ventilátorom. 


Sobota potom priniesla dve novinky, z 
ktorých prvá uviedla grafickú beštiu od 
Point of View. O čo ide? Ide o rovnakú 
kartu, ako sme mali v predošlej 
novinke (GeForce GTX 580), no táto 
je chladená 9mm chladiacim blokom, 
ktorý sa o ňu postará pri vysokej 
záťaži, ktorej sa táto „hračka“ dokáže 
podrobiť. Inak poskytuje zaujímavé 
frekvencie, 855 MHz pre GPU, pamäť 
na 4104 MHz, ktorej veľkosť je mimo- 
chodom 1536 mb, a shadery o 
frekvencii 1710 MHz. Viac špecifikácií, 
ako aj jej fotografiu nájdete TU. 


Tento deň, a zároveň aj celý týždeň, 
pretože v nedeľu sa nič významné 
nekonalo, nám uzavrela správa o pro- 
fesionálnej hernej základnej doske od 
ASRocku, ktorá dostala pomenovanie 
Fatalfty PE" Professional podľa hráča 
menom Johnathan "Fatalfty Wendel. 
Je založená na platforme Intel s pod- 
porou pätice LGA 1155, používa 16+2 
fázové napájanie, disponuje s troma 
PCI-e x16 slotami a so štyrmi DDR3- 
2133 pamäťovými modulami. 


Predošlý, 49. týždeň sa niesol v 
takom duchu, aký sme predpok- 
ladali. Mali sme tu niekoľko ná- 
padov na darčeky, no viac-menej to 
bol GeForce GTX 570 týždeň. 


Hneď v pondelok ráno sme ukázali 
nové PC zdroje od spoločnosti Silver- 
Stone, ktoré majú extrémnu účinnosť 
a sú vhodné do pretaktovaných, re- 
spektíve herných zostáv. Správa so 
sebou priniesla prvé modely o veľkos- 
tiach 7 50W, 850W, 1000W a 1200W, 
ktoré obsahujú modulárnu kabeláž, 
135 mm ventilátor, ktorý sa krúti v 
závislosti na výkone, a vyvinie hluk od 
19 dBA až po 36 dBA. Okrem toho 
splňujú štandardy ATX 12V 2.3 a EPS 
12V. O hodinu neskôr dorazila novinka 
o volante, ktorý bude prispôsobený na 
požiadavky hry Gran Turismo 5. Vyvíja 
ho spoločnosť Thrustmaster, ktorá mu 
pri tej príležitosti dala označenie 
T500RS. Viac detailov prinesie 
januárový CES, no už teraz sa špeku- 


luje, že by sa jeho cena mala pohybo- 
vať okolo 500 dolárov. Poobede do- 
razila správa o zaujímavej PC skrinke 
od známeho výrobcu menom Ther- 
maltake. Meno skrinky je Armor A30, 
a zaujímavá je tým, že poskytne 
trochu netradičný, boxový dizajn o 
rozmeroch 266 x 291 x 456 mm, pri 
hmotnosti 6,7 kg. Bude podporovať 
základné dosky typov Micro ATX a 
Mini [ITX, vpredu nájdeme USB 2.0 a 
3.0 porty, eSATA a samozrejme audio 
porty. Armor A30 je dokonale chladená 
skrinka, pretože obsahuje štyri ventilá- 
tory (jeden o veľkosti 90mm vpredu, 
ktorý je navyše aj podsvietený, dva 60 
mm vzadu, a jeden veľký 230 mm v 
hornej časti). Okrem toho tu nájdeme 
aj dve 5,25“ pozície. Thermaltake 
Armor A30 bude k dispozícií do Vianoc 
za zatiaľ neznámu cenu. 


Poslednou novinkou pondelka sa stalo 
oznámenie grafickej karty od Asusu, 
kde išlo konkrétne o model GeForce 
GTS 450, ktorý pracuje na čipe 
GF 106, bude obsahovať 192 CUDA 
jadier, ponúkne frekvencie jadra 810 
MHz, 1620 MHz pre CUDA procesory, 
a 3608 MHz pre 1 GB GDDRS5 pamäť. 
Obsahuje aj niektoré nové tech- 
nológie, ako GPU guard, ktorý zvýši 
odolnosť GPU voči zlomeniu, EMI 
shield, a Fuse Protection, ktorý 
zabezpečí dvojnásobnú ochranu proti 
prepätiu. O tejto karte sa nám ešte po- 
darilo zistiť, že bude obsahovať HDMI 
konektor, jeden DVI A D-sub. 


Utorok sme sa nadýchli a pripravili na 
nával nových GeForce GTX 570 ka- 
riet. S jednou prišla spoločnosť Giga- 
byte už v tento deň. Bude bežať na 
čipe GF 110, obsahovať bude 1280 mb 
pamäť s frekvenciou 3800 MHz, 
ponúkne 320 bitovú pamäťovú zber- 
nicu, 480 CUDA jadier, GPU natakto- 


vané na 732 MHz a shadery, ktoré 
tykajú na 1464 MHz. Táto karta bude 
k dispozícii za cenu 260 dolárov, 
poskytne dva DVI konektory, a jeden 
HDMI. 


Tento deň, ktorý bol mimochodom 
chudobný na hardware novinky ešte 
priniesol jednu zaujímavosť. Tou je 
PlayStation Phone s označením Sony 
Ericsson — ZEUS-Z1 "PlayStation 
Phone", vybavený dotykovým disple- 
jom, podobným ovládaním, ako 
nájdete na PSP GO, ďalej obsahuje 
fotoaparát s LED bleskom a analó- 
gový stick. Nechýba ani OS Android. 
Pozrite sa na nasledujúce video, ktoré 
predstavuje PlayStation Phone: 


Stred týždňa začal oznámením 
spoločnosti Palit, ktorá predstavuje 
svoju GTX 570, alebo lepšie 


povedané dva také modely. Jeden je 
plne referenčný, druhý je na tom o 
dosť lepšie. 

Prvý model poskytne navyše len 
nálepku spoločnosti Palit na chladiči, 
inak nezaujme ničím. O druhom mod- 
ely sa to už nedá povedať, pretože ten 
poskytne frekvenciu jadra až 800 
MHz, shadery budú pretočené na 
1600 MHz, a bude obsahovať pamäť 
typu GDDR<S s frekvenciou 4000 MHz. 
Palit jej dal označenie GeForce GTX 
570 Sonic Platinum. Túto hračku 
ochladí pekný chladič s dvoma ventilá- 
tormi, a so štyrmi heatpipes. Ceny 
nevieme, no dostupné budú ešte pred 
Vianocami. 

Neskôr prišiel Twister v podobe ven- 
tilátora CPU s kompletným názvom 
Twister 120 od spoločnosti Sun- 
beamtech. Podporuje pätice Intel LGA 
T0511156/1366, a AMD 
939/AM2/AM2+/AM3, a poskytne 
rozmery 151 mm (v) « 125 mm (d) x 
60 mm (Š), pri hmotnosti 530 g (bez 


ventilátora). O chladenie sa postará 
dvojica ventilátorov o veľkosti 120 
mm, z ktorých jeden sa točí v 
opačnom smere, a tak odfúka preby- 
točný horúci vzduch ešte lepšie. Zák- 
lad Twistera tvoria 8 mm medené 
heatpipes (Core Contact Technology), 
ktoré ústia do širokých rebier. 

Tento deň sme ešte dodali dve správy, 
z ktorých obidve priniesli model 
grafickej karty GeForce GTX 570. 
Prvá prišla od spoločnosti Club 3D, a 
ponúkne len referenčné riešenie, rov- 
nako, ako aj model od ZOTAC, ktorý 
ale pribalí software ZOTAC Boost Pre- 
mium a PC hru Prince of Persia: The 
Forgotten Sands. 


Štvrtok priniesol pár noviniek, z 
ktorých prvá ukázala model grafickej 
karty GeForce GTIX 570 od 
spoločnosti Asus, ktorý nieje tuctový. 
Navonok referenčná karta je v sku- 
točnosti poriadne výkonný komponent, 
pretože obsahuje funkciu Voltage 
Tweak, ktorá zabezpečí až o 50% 
vyšší výkon, ako referenčné riešenie 
od konkurencie. Cena karty sa pohy- 
buje od 320 do 365 €. 

Neskôr prišlo pre zmenu oznámenie 8 
gb pamäte RAM v duálnom 4 gb 
režime, s ktorou prišla spoločnosť 
Transcend, dala im označenie aX- 
eRam DDR3-2000. Pamäte pracujú 
na frekvencii 2000 MHz, sú typu 
DDR3, a používajú časovanie 9-11-9- 
24, pri napätí 1,6 V. Ich cena činí 180 
€. 


Posledným oznámením tohto dňa sa 
stala super výkonná grafická karta 
GeForce GTX 580 od firmy ZOTAC, 
ktorá nesie označenie GeForce GTX 
580 AMP! Edition, a poskytne pretak- 
tované riešenie. Jadro bude tykať na 
krásnych 815 MHz, shadery na 1630 
MHz a pamäť na 4100 Mhz. Okrem 

softwaru ZOTAC Boost Premium a hry 
Prince of Persia: The Forgotten Sands 
tu nájdeme HDMI konektor, podporu 
3D Vision Surround a SLI. 


Posledný pracovný deň v týždni 
priniesol niekoľko noviniek. Prvá 
oznámila dátumy a ceny grafických 
kariet MSI Radeon HD 6950 a HD 
6970, ktoré už dorazili do západnej 
Európy. MSI Radeon HD 6950 je už v 
predaji, poskytne 2 GB pamäť, a k dis- 
pozícii je za 398 €. Výkonnejší model, 
MSI Radeon HD 6970 príde na trh až 
23. decembra za cenu 496 €, pričom 
poskytne rovnakú, 2 GB GDDRS5 
pamäť. 

Druhá novinka predstavila PC so 
Sandy Bridge procesom od 
spoločnosti Lenovo, ktorý bude dos- 
tupný v rôznych verziách. Bude sa 
volať ldeaCenter K330, môže 
ponúknuť Core i7 procesor od lntelu, 
16 GB pamäť RAM, až 4 TB úložný 
priestor, a bude obsahovať funkciu 
OneKey Recovery pre rýchlu zálohu a 
obnovu údajov. Na výber bude DVD 
alebo Blu-ray mechanika, a grafická 
karta, ktorá ešte nieje upresnená. PC 
K330 vás vyjde na 699 dolárov, a na 
trh príde začiatkom roka 2011. 
Treťou, a zároveň poslednou novinkou 
tohto týždňa sa stala správa, ktorá 
predstavila GeForce GTX 570 od MSI, 
ktorá je vyrábaná z mimoriadne kvalit- 
ných komponentov, obsahuje MSI Af- 
terburner 2.0, av balíku si nájdete ako 
bonus aj Advanced Edition verziu 
3DMarku 11. NS7OGTX-M2D12D5 sa 
dá kúpiť už teraz za 286 dolárov. 


Keď neprší, nech aspoň kvapká. 
Aj tak by sa dal charakterizovať 


predošlý, chudobný týždeň na 
herné hardware správy. Nič výz- 

namné sa nekonalo, ale zopár 
noviniek sme vám aj napriek tomu 
priniesli. 


Prvý pracovný deň so sebou priniesol 
dve správy, ktoré sa týkali grafických 
kariet. Prvá prišla doobeda, a 
poukázala na spoločnosť XFX, ktorá 
týmto predstavuje upravený Radeon 
HD 6850, ktorý nebude extra vynikať 
výkonom, pretože ponúkne len štan- 
dartné funkcie, no je vybavený zaují- 
mavým chladičom. Táto grafická karta 
ponúka jadro o frekvencii 775 MHz, 1 
GB GDDR5 pamäť, ktorá tyká na 
rovnej frekvencii 4000 MHz, ďalej je tu 
prítomných 960 Stream procesorov, 
256bitové pamäťové rozhranie, a 
nechýba Dual-DVI, HDMI a Display- 
Port. Spomínané chladenie bude real- 
izované pomocou dvoch ventilátorov s 
dvojicou medených heatpipe. Firma 
XFX dáva tomuto Radeonu HD 6850 
odporúčanú cenu 195 dolárov, čo v 
prepočte predstavuje asi 147 €. 
Druhá správa priniesla prvý neofi- 
ciálny Radeon HD 6970 od PowerCol- 
oru. Okrem jeho špecifikácií vieme aj 
ako vyzerá, no podstatné je to, že 
ponúka jadro o frekvencii 880 MHz, až 
2 GB GDDRS5 pamäť s veľkou frekven- 
ciou, ktorá činí 5500 MHz, ďalej 
poskytne 256bitovú pamäťovú zber- 
nicu, a bude obsahovať 1536 Stream 
procesorov. Výkon tejto grafickej karty 
by nemal prekročiť 300 W hranicu, čo 
je už samo o sebe veľa. Ale čím vyšší 
výkon, tým väčšia spotreba... 


Utorok priniesol iba jednu hardware 
novinku, ktorá tiež predstavila grafickú 
kartu, konkrétne išlo o nereferenčný 
Radeonom HD 6870 DirectCu, 
vyrábaný z kvalitných komponentov, 
ktorý ponúkne lepšie frekvencie, a v 
neposlednom rade aj osvedčený Di- 


rectCu chladič. Vyrába ju spoločnosť 
Asus, a obsahovať bude jadro s tak- 
tom na 915 MHz, pamäť o frekvencii 
4200 MHz s veľkosťou 1 GB, no a 
nebudú chýbať funkcie, ako Super Hy- 
brid Engine, ktorá mení frekvencie 
podľa aktuálneho zaťaženia, a Voltage 
Tweak, ktorá dokáže meniť napätie. 
Radeon HD 687/0 DirectCu je 
vyrábaný z kvalitných kondenzátorov, 
cievok a tranzistorov, a o jeho chlade- 
nie sa postará spomínaný chladič 
menom DirectCu, obsahujúci medenú 
základňu s heatpipe, ktoré sú v stálom 
kontakte s GPU, a tak nastáva efek- 
tívny — odvod tepla. Bohužiaľ 
nepoznáme nič viac, vrátate ceny a 
dostupnosti. 


Stred týždňa bol na tom lepšie, no 
nebola to žiadna sláva, pretože boli k 
dispozícií len dve hardware novinky. 
Pre zmenu tu máme nízkonapäťové 
herné pamäte od známeho výrobcu 
Corsair, kde pôjde o 4 GB, balené v 
kite 2+2 GB, sfrekvenciou 2133 MHZ, 
pri nízkom, 1,5 V napätí. Corsair ich 
nazvala Dominator GT, dostali kom- 
pletný názov CMT4GX3M2B2133C9, 
a poskytnú časovanie 9-11-9-27. O 
chladenie sa v tomto prípade postará 
chladič DHX+, poskytovaná bude 
doživotná záruka, a cena kitu sa bude 
pohybovať niekde na hranici 130 €. 

V poradí druhou správou stredy sa 
stalo predčasné predstavenie PC 
skrinky od výrobcu Zalman s komplet- 
ným označením Zalman GS1200, 
ktorá bude oficiálne predstavená až 
na januárovom veľtrhu CES 2011. Už 
teraz však poznáme väčšinu jej špeci- 
fikácií. Táto skrinka bude typu Full 
Tower, vpredu nájdeme jeden nový 
USB 3.0 port, tri klasické USB 2.0 
porty, jeden eSATA, a dva výstupy na 
hudbu. Budú tu prítomné tri ventilátory 


(dva vpredu a jeden naboku), štyri 
9,25“ pozície, a predovšetkým tu 
nájdeme stanicu pre pevný disk, ktorá 
sa nachádza na samom vrchu skrinky. 


Štvrtok priniesol nové PC zdroje od 
Thermaltaku, ktorý im určil názov TR2 
Bronze. Ponúkané sú v najrôznejších 
výkonnostných triedach: 380 W, 450 
W, 500 W, 600 W, 700 W a 800 W, 
dosahujú vysokú účinnosť, ktorá je 82- 
88%, vďaka ktorej disponujú certifiká- 
tom 80 Plus Bronze. Modely 700 a 
800W majú certifikát 2-way NVIDIA 
SLIaAATI CrossFireX, všetky obsahujú 
jednu +12V vetvu, 6pin PCI-e a 6+2pin 
konektory, a kvalitné kondenzátory z 
Japonska s účinnosťou do 105 “C. 
Všetky menované modely disponujú s 
aktívnym chladením, ktoré je ultra 
tiché a vykonávané pomocou 120 mm 
ventilátoru. 


Piatok sme mali netradične bez hard- 
ware správy, no v sobotu sme ukázali 
GeForce GTX 580 so 16-fázovým 
napájaním od Zotacu. Táto grafická 
karta je vo vývoji, no vieme, že bude 
pracovať vďaka jadru GF 110, ponúkne 
6 a 8pinový napájací konektor, dva 
DVI, jeden HDMI a DisplayPort 
výstup, chladič s dvoma aktívnymi 
ventilátormi, a nájdeme tu aj podporu 
SLI. Viac o tejto karte nevieme. 


Minulý týždeň nás prepadli 
vianočné sviatky, čo sa odzrkadlilo 
na dianí vo svete hardwaru, ale aj 
napriek tomu sme sa pre vás snažili 
zabezpečiť čo najviac zaujímavostí. 


Prvý pracovný deň sme ráno odštarto- 
vali za pomoci hernej myši od firmy 
Revoltec, ktorú je možné nastaviť 
presne podľa potrieb samotného 
hráča. FightMouse Elite, čo je jej 
názov, ponúka laserové rozlíšenie o 
veľkosti 5040 dpi, ponúkne až deväť 
tlačidiel, ktoré si môžete napro- 
gramovať podľa seba, pripájať sa 
bude cez USB 2.0 rozhranie, a ponúka 
aj vylepšenie vďaka závažiu s 
celkovou hmotnosťou 30 g. Fight- 
Mouse Elite sa bude v Európe predá- 
vať za odporúčanú cenu 29 €. 

O hodinu neskôr dorazila správa 
(ktorá sa neskôr aj potvrdila), podľa 
ktorej Gainward pracuje na grafickej 
karte GeForce GTX 570 s označením 
Phantom. lde vlastne o pretaktovanú 
kartu, obsahujúcu GDDR5 pamäť o 
veľkosti 1280 MB, prepojenú cez 
320bitové rozhranie, nájdeme tu 480 

CUDA jadier, a nebude chýbať ani 
podpora 3-way SLI. Okrem iného 
potešia aj Dual-DVI, HDMI a Display- 
Port konektory. Chladenie jej 


zabezpečí trojica ventilátorov, so šes- 
ticou heatpipe. Viac o tejto karte 
nájdete v závere tohto sumáru, pre- 
tože sa konalo jej oficiálne predstave- 
nie. 


Ešte predtým sa pozrieme na to, čo 
ponúkol utorok. Ten zabezpečil jednu 
novinku, ktorá ukazuje slabší model z 
AMP! Série grafických kariet 
spoločnosti ZOTAC. Ide presnejšie o 
model GeForce GTX 570 AMP! Edi- 
tion, ktorý bude nereferenčný, takže 
ponúkne vyššie frekvencie, ako zák- 
ladný model. GPU bude natočené z 
pôvodných 732 MHz, na 780 MHZ, 
nájdeme tu 1280 MB GDDRS pamäť o 
frekvencii 4000 MHz, čo predstavuje o 
200 MHz viac, ako pôvodne. Pamäť 
bude prepojená cez 320bitové 
rozhranie, a ešte vieme, že shadery 
budú tykať na frekvecnii 1560 MHz. 
Ako vždy, aj teraz tu nájdeme software 
ZOTAC Boost Premium, a plnú hru 
Prince of Persia: The Forgotten 
Sands, ktorú môžete detailnejšie 
spoznať vďaka našej recenzii. 


Teraz sa môžeme pozrieť na sľúbené 
bližšie špecifikácie grafickej karty 
GeForce GTX 570 Phantom od Gain- 
wardu. Tá sa v stredu dočkala oficiál- 
neho oznámenie, ktoré nám doplnilo 
zbierku informácií. Poznáme totiž jej 
všetky frekvencie. Karta Phantom 
bude založená na grafickom jadre 
GF110, o frekvencii 7/50 MHz, pamät 
bude natočená na 3900 MHZ, a aj 
shadery sa dočkali zvýšenia, 
konkrétne na rovných 1500 MHz. 
Cena oznámená nebola, no môžete si 
pozrieť jej obrázky, ktoré prišli spolu s 
jej oznámením. 


Štvrtok priniesol toľko noviniek, koľko 
by sme si priali každý deň. Prvá prišla 
presne na obed, a predstavila 
vylepšený model pôvodnej GeForce 
GTX 460 od známeho výrobcu Giga- 
byte. V podstate ide o model GV- 


N4600C-1GI, ktorý ponúka frekvenciu 
jadra o veľkosti 715 MHz, 1 GB 
GDDRX5 pamäť s pracovnou frekven- 
ciou 3600 MHz, ktorá bude prepojená 
cez 256bitové rozhranie, a 336 CUDA 
procesorov. Druhá verzia sa od pôvod- 
nej líši chladičom. Nová verzia ponúka 
chladič WindForce 2X so štvoricou 
heatpipe, a predávať sa bude za 
odporúčanú cenu cca. 157 €. Rozdiely 
medzi prvým a druhým modelom 
nájdete v našej galérií. 


Poobede dorazila správa o novom 
modely PC zdroja od spoločnosti 
Thermaltake, ktorý doplní sériu Tough- 
power. lde o zdroj, vhodný do ex- 
trémne výkonných herných strojov, 
ponúka vysoký, až 1350 W výkon s 
výbornou efektivitou, ktorá činí 91%. 
Thermaltake Toughpower 1350 W ob- 
sahuje dve 12 V vetvy, kvalitné kon- 
denzátory japonskej výroby, a napojíte 
naň až štyri grafické karty súčasne. 
Bude ho chladiť jeden 140 mm ventilá- 
tor, a bude naň poskytnutá päťročná 
záruka. Jeho cenu bohužiaľ nevieme. 


Večer sme potom ešte priniesli dve 
správy, z ktorých prvá ukázala herné 
pamäte od spoločnosti Kingmax, ktoré 
zaujmú kvalitnou technológiou, vďaka 
ktorej budú bežať na vysokej 
frekvencii bez problémov. Ide o kit, 
balený duálne, konkrétne po 2x2 GB, 
teda poskytnú celkovú veľkosť 4 GB s 
pracovnou frekvenciou 2400 MHz, 
ktorú zvládnu s pomocou Nano Ther- 
mal Dissipation (NTD) technológie. Na 
prevádzku bude vyžadovaný režim 1,5 
až 1,8 V, výrobca na ne poskytne 
doživotnú záruku, no nič viac o tento 
produkte nevieme. 


Hneď na to sme priniesli grafickú kartu 
R6850 Cyclone 1GD5 Power Edition 
od spoločnosti MSI, ktorá ponúkne 
6+1 fázové napájanie pre lepšiu sta- 
bilitu. Táto karta je vyrábaná z kvalit- 
ných komponentov, pevných 
kondenzátorov s hliníkovou vložkou, 
ktoré disponujú označením Military 
Class II, poskytne známy Cyclone 
chladič s duálnym slotom, ktorý je vy- 
bavený medenou základňou s dvoma 
heatpipe, a nechýba ani jeden 90 mm 
ventilátor. Ponúkne 920 Stream proce- 
sorov, GPU frekvenciu 860 MHz (re- 
spektíve 1020 MHz), a 1 GB GDDRS5 
pamäť, tykajúcu na vysokej frekvencii 
4400 MHz, ktorá je prepojená cez 
256bitové rozhranie. Nechýbajú ani 
dual-DVI, HDMI a DisplayPort výstupy. 

